text:
videh aa okar dogla chatiya sabhak naamey khujal patra
जे नै बुझबा लेल तैयार छथि तिनकाँसँ आग्रह जे ओ आयोजनक भार अपना माथापर लेथि आ ओइ ठामसँ गिनती सही क' लेथि। केकरो ऐमे आपत्ति नै छै।
जखन साहित्यकारे सभकेँ साहित्य अकादेमीक कथा गोष्ठी आ सगर राति कथा गोष्ठीमे अंतर नै बुझा रहल छै तखन " अमित मिश्र, चोर रोशन झा," आदिकेँ ई अंतर बुझा क' कोनो लाभ नै।
ओना ई कहब बेजाए नै जे "सगर राति दीप जरए" केर संस्थापक स्व. प्रभाष कुमार चौधरीजी सेहो साहित्य अकादेमीक पाइसँ एकर आयोजन वर्जित केने हेता कारण ओ स्पष्ट रूपसँ एहन व्यवस्था देलखिन्ह जैमे लोक अपन व्यतिगत पाइ लगा क' ई आयोजन करए।
आग्रह जे उताहुल साहित्यकार (" अमित मिश्र, चोर रोशन झा,") आदि बेसी उताहुल नै होथि।


c: text/html

text:
स्व. राजकमल (मणीन्द्र नारायण चौधरी) (१९२९-१९६७), महिषी, सहरसा। आई स्व. राजकमल चौधरीक ४४’म स्मृति दिवस अछि….हुनका स्मृति मे किसलय कृष्ण जी आ गजेंद्र ठाकुर जी हुनका अपन अपन तरहें हार्दिक श्रद्धांजलि अर्पित केलथि अछि…. इसमाद परिवार एहि महान लेखलक प्रति श्रद्धांजलिक रूप मे एहि दुनु गोटेक श्रद्धांजलि कए एहि ठाम साभार द रहल अछि। – समदिया
किसलय कृष्ण जी लिखैत छथि जे मात्र अडतीस सालक अल्प जीवन काल मे हिंदी/मैथिली साहित्य मे हुनक अप्रतिम योगदान रहल अछि। १३दिसंबर १९२९ कें मधेपुरा (तत्कालीन भागलपुर) जिलाक रामनगर (मातृक) मे हिनक जन्म भेल छल.हिनक गाम (पैतृक) छल सहरसाक महिषी यानि मंडन-भारती-उग्रताराक सिद्ध पीठ, हिंदी मे मछली मरी हुई , औडिट रिपोर्ट , शहर था-शहर नहीं था, बंद कमरे मे कब्रगाह, शव यात्रा के बाद देह शुद्धि,अग्निस्नान ,बीस रानियों का बायस्कोप आदिक अतिरिक्त मैथिली मे ललका पाग, आदिकथा,आन्दोलन,पाथर फूल,एकटा चंपा कली एकटा विषधर,साँझक गाछ आदि हिनक प्रमुख कृति अछि … हिन्दीक मुक्तिप्रसंग कविताक क्षेत्र मे उत्कृष्ट रचना, १९,जून,१९६७ कें साहित्य
गगनक एही जाज्वल्यमान नक्षत्रक अस्त पटनाक राजेन्द्र सर्जिकल वार्ड मे भ’ गेल
हुनक स्मृति कें समर्पित हमर (किसलय कृष्णक) ई गीत प्रस्तुत अछि….
तू कथा गगन केर ध्रुवतारा
आ काव्यभूमि केर नवधारा
सृजन द्वारक जगल प्रहरी,
अछि तोरा सँ साहित्य सजल
तू राजकमल,तू राजकमल
महिषीक तू त’ फूल दुलरुआ
आ तोहिं मनिन्द्र छलह
जिनगीनामा अद्भुत तोहर
कथालोक केर इंद्र छलह
तू मुह्दुब्बर के छलह बोल
तोहर नज़रि गेल मल्लाह टोल
मात्री -राष्ट्र दुनु वाणी मे
सदिखन तोहर कलम चलल
आदिकथा सँ आन्दोलन धरि
सृजन तोहर सुनगैत चिनगी
क्रांतिक स्वर फुंकैत रचना
सुनबै नारिक धधकैत जिनगी
कहल’ जे मैथिल जाग-जाग
अपराजिता आ ललका पाग
पाथर कें तू फूल बनोल’
कतेको नव इतिहास रचल
गाम समाजक हे चिन्तक
सभ आडम्बर कें तोरी गेलह
मिथक बनल तू एही दुनिया कें
अल्प वयस मे छोडि गेलह
तोहर जिनगी केर विविध रंग
बुझलहूँ पढि तोहर मुक्तिप्रसंग
जा धरि रहत साहित्य गगन
बनल तू रहब’ चान धवल
कथा-कोसी/ अपराजिता/ कृष्ण भक्तक कथा – स्व.राजकमल चौधरी-
चौधरी जीक रचनाक संबंध मे जानकारी दैत गजेंद्र ठाकुर लिखैत रचना:- आदि कथा, आन्दोलन, पाथर फूल (उपन्यास), स्वरगंधा (कविता संग्रह), ललका पाग (कथा संग्रह), कथा पराग (कथा संग्रह सम्पादन)। हिन्दीमे अनेक उपन्यास, कविताक रचना, चौरङ्गी (बङला उपन्यासक हिन्दी रूपान्तर) अत्यन्त प्रसिद्ध। मिथिलांचलक मध्य वर्गक आर्थिक एवं सामाजिक संघर्षमे बाधक सभ तरहक संस्कार पर प्रहार करब हिनक वैशिष्ट्य रहलन्हि अछि। कथा, कविता, उपन्यास सभ विधामे ई नवीन विचार धाराक छाप छोड़ि गेल छथि।
अपराजिता
हमर अभिन्न मित्र नागदत्त अपन घरवाली केँ अपराजिता कहैछ। किएक, से कि सोचलो उत्तर एखन धरि बूझऽ मे आयल अछि?
हम धरि हुनका अन्नपूर्णा भौजी कहैत छियनि। जर्दा लेल बड्ड छिछिआयल रही आ ओ खास अवसर पर संकट-मोचन रहथि। ओहुना हमरा मैथिल-बाला सभ मे अन्नपूर्णाक रूप अधिक भेटैत अछि।
मुदा अपराजिता?
धुः! पत्नीक प्रति ई भाव तँ एक विदेशी भाव थिक। भारतीय सँ एकरा कोनो साम्य छैक? मिसियो भरि ने। भारतीया तँ बेचारी लाज, बन्धन, आवरण, नियम ओ उपनियम सँ तेना कऽ जकड़लि रहैछ जे ओ सर्वदा पराजित बनलि रहैछ।
एही सभ मे दहाइत-भसिआइत रही। खिड़की सँ बाहर मिथिलाक श्यामल, सोहागिन, सुहासिन धरती। ट्रेनक खिड़की सँ बाहर देखैत रही।
दिवानाथ धरि मूड़ी निहुड़ौने “गारंटी ऑफ पीस” मे ओझरायल छल। मुक्ती बाबू ट्रेनक हड़ड़-हड़ड़ मे ताल दैत विद्यापतिक पाँती गबैत रहथि, “सखि हे, हमर दुखक नहि ओर”।
नागदत्त अपना लगक मोसाफिर संगेँ जोर-जोर सँ बजैत रहय, “नइँ महाराज…आन देश मे ई हाल नइँ छैक…अही ठाँ रूस मे देखिऔक गऽ। विज्ञानक जोर सँ मनुक्ख नदीक धार केँ अपन इच्छानुसार मोड़ि देलक अछि”।
इन्टरक एहि डिब्बा मे आनो-आन यात्री सभ अपन-अपन गप्प सभ मे तल्लीन रहथि। एकटा बूढ़ दरोगा साहेब अपन सहगामी केँ कोनो रोमांचकारी डकैतीक खिस्सा कहैत रहथिन। एकटा सेठ अपन अधवयसू मुनीम केँ सोना-चानीक तेजी-मन्दीक कारण बुझा रहल छलाह, लगहि मे हुनक पत्नी घोघ तनने बैसलि! ट्रेन समस्तीपुर सँ फूजल। कैप्सटनक डिब्बासँ अन्तिम सिकरेट बहार कऽ दिवानाथ सुनगाबऽ चाहैत रहय…सलाइयो रहैक लगहि मे …मुदा ओ तँ रहय अपन “गारंटी ऑफ पीस” मे ओझरायल। हमरा हँसी लागल। हम हँसऽ लगलहुँ। मुक्तीबाबू दोसर गीत गाबऽ लगलाह, “मानिनि आब उचित नहि मान”!
हठात् खिड़कीसँ हुलकि दिवानाथ चिचिआयल, “देख, मणि…देख…अपराजिताक ताण्डव”! सभ गोटा हुलकी मारऽ लागल। सभक आँखि विस्मय-विस्फारित!
“गारंटी ऑफ पीस” खतम छल…विद्यापतिक गीत खतम छल। रूसक कथा खतम छल। डकैतीक कथा थम्हि गेल…सोना-चानीक तेजी-मन्दी सेहो बन्द भऽ गेल रहय। सिकरेटक लगातार धुँआ रहि गेल आ रहि गेल अपराजिता!
सरिपहुँ… बागमती, कमला, बलान, गंडक आ खास कऽ कऽ कोसी तँ अपराजिता अछि ने! ककरो सामर्थ नहि जे एकरा पराजित कऽ सकय। सरकार आओत…चलि जायत..मिनिस्टरी बनत आ टूटत, मुदा ई कोसी…ई बागमती…ई कमला आ बलान…अपन एही प्रलयंकारी गति मे गाम केँ भसिअबैत, हरिअर-हरिअर खेत केँ उज्जर करैत, माल-जालकेँ नाश करैत, घर-द्वारक सत्यानाश करैत बहैत रहत आ बहैत रहत।
वेद मे नदी केँ मनुक्खक सेविका कहलकैक अछि…मनुक्खक पत्नी कहलकैक अछि…
मुदा,
बहुओ भऽ कऽ कोसी आ बागमती अपराजिता अछि…
अन्नपूर्णा कहाँ?
रेलवी-सड़कक दुहू कात कोसक कोस पसरल अबाध जल-प्रवाह! दुहू क्षितिज केँ छुबैत जलक धार!!
“लगैत अछि, हम सभ ट्रेनपर नहि, मने जहाजपर बैसल होइ। जेना चारू कात विशाल, विकराल, विराट समुद्र हो जे हमर अस्तित्व पर्यन्तकेँ डुबा देलक अछि!”, बाजल दिवानाथ। मुक्ती टिपलक, ’मणि भाइ, कते गामक तँ कोनो थाहो-पता ने लगैत छैक जे एतऽ कहिओ कोनो गामो रहैक। जतऽ ईंटाक पोख्ररापाटन हवेली रहैक ततऽ की छैक? महाविशाल मोइन आ कुण्ड! जतऽ खेत आ खरिहान रहैक ओहि ठाँ गण्डकी नंगटे नचैए…खरिहानक नाच नहि, श्मसानक नाच!”
हाथक “ब्लिज” केँ तह दैत एकटा सज्जन बजलाह, “आ बाबू…सरकार तँ पटना आ दिल्लीक सचिवालय मे बिजलीक पंखा आ स्प्रिंगदार सोफाक बीच सूतल अछि। मिथिला वा भोजपुर भसिआइए गेल तँ ओकरा की? कोसी सर्वनाशे करइए तँ ओकरा की? ओ तँ इण्डियाक “फारेन-पालिसी” सोचैत अछि। भीतर सँ भारत खुक्ख भऽ रहल अछि…कोकनि रहल अछि, मुदा ओ यू.एन.ओ.क कुर्सी बचाबक फिकिर मे अपस्याँत अछि”। दरोगाजी कनिएँ उकड़ू भऽ बैसि गेलाह आ कान पाथि हमरा लोकनिक गप्प सुनऽ लगलाह। सेठजी अपन धर्मपत्नी दिस व्यग्र भावेँ ताकि बजलाह, “रधिया की माँ…जरा इलायची तो देना…सर चकरा रहा है”।
दाँत कीचि दिवानाथ गुम्हड़ल- गारंटी ऑफ पीस!! हम सोचलहुँ, हमर देश मे जे “गारंटी ऑफ पीस” दऽ सकैछ से तँ लालकिलाक मुरेड़ा पर खजबा टोपी, करिया अचकन…चुननदार पैजामा पहिरने तिनरंगा छत्ता तनने आराम सँ पड़ल अछि! आ भगवान सँ स्वर्ग मे छथि तँ अबस्से दुनियाँ मे सभ वस्तु ठीक छैक।
यद्यपि देशक ई हालत किएक, से सभ जनैत अछि- हमहूँ..अहूँ…नेता आ जनतो! तइयो ई देश अपन दरिद्रा केँ सोनाक पानि चढ़ाओल डिब्बी मे बन्द कऽ कऽ विदेशक प्रदर्शनीक “शो-केस” मे सजबैत अछि। रीढ़क अपन हाड़ तोड़ि ताजक रूप मे उपस्थित करैत अछि। फाटल-चीटल केथड़ी जोड़ि आ सजा, भटरंग कऽ प्रति पन्द्रह अगस्त कऽ शाही महल सभ पर धर्मचक्र-सज्जित तिरंगा फहरबैत अछि।
गाड़ी ठाढ़ भऽ गेलैक।
पुल रहैक कोनो मने। फेर चुट्टीक चालि मे घुसकनियाँ काटऽ लागल। सभ मोसाफिर खिड़की आ फाटक पर मुड़िआरी देने बाहर हुलकी मारऽ लागल-
गण्डक, बागमती, कमला आ कोसीक भयानक रूप। समुद्रक ज्वारि जकाँ विकराल ढेहु उठैत। लगैक मने सौंसे ट्रेनकेँ गीड़ि जायत! लहरिक संगहि-संग कौखन कोनो पुरना नूआक फाटल पाढ़ियुक्त भाग…कौखन काठक सनुकचाक कोनो थौआ भेल भाग…कौखन जानवरक हाड़! घरक ठाठ बहल जा रहल छल…खाट आ चौकी भसिआयल जा रहल छल…इज्जति आ प्रतिष्ठा मिथिलाक नोर मे दहायल जा रहल छल। जीवन भसिआयल जा रहल छल। सीसो-सखुआ-आमक कलमबाग आ बँसबिट्टी डूबि गेल छल।
ऊपर रहैक केवल पीतवसना नागकन्या गण्डकी अपन अति विषाक्त फुफकार छोड़ैत।
मुक्तापुर आबि गेल।
स्टेशनक चारू कात पानिएँ पानि। स्टेशन पर असंख्य गरीब किसान-बोनिहार लहालोट होइत। ककरो एक मुट्ठी अन्न नहि…पाँच हाथ वस्त्र नहि…टाँग पसारि कऽ सूतक स्थान नहि। प्लाटफारम पर आकाशक ठाठ तर असंख्य किसान-परिवार! धीया-पूता भूखेँ चिकरैत…माय ओकरा घोघ तर मुँह नुकओने कनैत। एकटा कोनो कांग्रेसी सज्जन स्टेशन-मास्टर केँ जोर-जोर सँ कहैत रहथिन, “अरे, महाराज…एहि मे सरकारक कोन कसूर? भगवानक लीला छनि। सरकार की जानऽ गेलैक जे एहन विशाल बाढ़ि आबि रहल छैक। ताहू पर रिलीफ कमेटी बनि रहल छैक। अगिला हप्ता मिनिस्टर लोकनिक “टूर प्रोग्राम” छनि। आ अलाबे एकर मुख्यमन्त्री दरभंगा, मुजफ्फरपुर आ सहरसाक कलक्टर केँ तार देबे कयलथिन अछि जे ओ जते चाहथि रिलीफक हेतु खर्च करथि। से नहि आब की करौक?”
आ सरिपहुँ सरकार खर्च करैत रहैक से हम देखलिऐक! एकटा गृहस्थ बाजल, चारिम दिन अन्न भेटल छल…मूड़ पीछू दू सेर…ओकर पहिने तँ मात्र जले टा आधार होइक। आ दू सेर चाउर कक्खन धरि? स्त्रीगणकेँ पहिरक कोनो नूआ-फट्टा नइँ। मलेरियाग्रस्त लोक केँ लहालोट पुरिबा आ जाड़ सँ बचबऽक खातिर कम्बल नहि। रेलवे कर्मचारी हाता सँ एकटा ठहुरिओ नइँ काटऽ देनिहार। पूछक तँ बड़ इच्छा छल… मुदा गाड़ी फुजि गेलैक।
“ब्लिज” वला सज्जन बजलाह, “बाबू एखन की देखलिऐक अछि, आगाँ ने चलू…किसनपुर…हायाघाट….मोहम्मदपुर…जोगियार..कमतौल दिस आर प्रलय मचल छैक। एहन कोनो परिवार नहि छैक जकर कोनो समाङ कि कोनो बच्चा कि कोनो माल नहि दहा-भसिआ गेल होइक”।
हायाघाट स्टेशन! सूर्यास्तक समकाल।
डुबैत सूर्यक लालिमा प्रतीचीक जल केँ रक्त सन बनओने। लिधुराह पानि..खुनिञा धार!! मुक्ती बाबू सिकरेट ताकऽ चललाह। दिवानाथ प्लाटफारम पर अपने घर मे शरणार्थी बनल गृहविहीन सँ गप्प कऽ रहल छल। गाड़ीक इंजन मिझा गेल रहैक। लेहरियासराय सँ तार अओतैक तखन ने फुजतैक गाड़ी! हमहूँ उतरलहुँ। देखलिऐक, सौंसे प्लाटफारम पर चुट्टी ससरऽक दौर पर्यन्त नइँ। अँगनइ मे बाँसक पातर सट्टा गाड़ि-गाड़ि ओहि पर पातर पुरान नूआ कि धोती टाँगि कऽ तम्बू सन बनल। एहन-एहन सैकड़ो तम्बू एक पतिआनी सँ ठाढ़। स्त्रीगण सभ लोटे-लोटे स्टेशनक इनार सँ पानि अनैत रहथि आ धीया-पूता टुक-टुक ट्रेन दिस तकैत रहय। पानिक कछेड़ मे एकटा बुढ़िया बाढ़ि मे डूबल बेटाक शोक मे बताहि भेलि चिकरैत रहय। पानिक कछेड़ मे एकटा बुढ़िया बाढ़ि मे डूबल बेटाक शोक मे बताहि भेलि चिकरैत रहय। ओझरायल केश मुँह पर…नूआ-फट्टाक होस नहि…गाबि-गाबि कानय, हे गण्डक मैया…हे कमला मैया। कतऽ गेलइ हम्मर सुगवा, कतऽ गेलइ हमर लाल!
आ ओम्हर दिवानाथ बूढ़ा दरोगा साहेब केँ बुझा रहल छलनि…मनुक्ख जे चाहय से कऽ सकैत अछि। एही ठाँ चीन केँ देखिऔक…ओकर “ह्वांगहो” कोसिओ सँ भयानक रहैक। मुदा लाल क्रान्तिक दू बरखक बाद ओकरा सघन बान्ह सँ जकड़ि देलकैक, आइ ओ ह्वांगहो चीनक वरदान छैक, अभिशाप नहि। आ दिवानाथक आँखिमे लाल चिनगीक तीक्ष्ण प्रकाश आ ज्वाला। भेल जे अमृतपुत्रक एहि ज्वालामे कोसी भस्म भऽ जयतीह। मुदा एक जोड़ा आँखिक चिनगी सँ नहि। लक्ष-लक्ष जोड़ा आँखिक अंगोर सँ। हमरा एकर चतुर्दिक एहन रक्तिम दाहक चिनगीक जाल बूनऽ पड़त।
मुक्तीबाबू अधजरुआ सिकरेट हमरा दिस बढ़ा बजलाह, “मणिबाबू, प्लाटफारमक ओइ भाग तकिऔ तँ कने…कोना छागर-पाठी जकाँ लोक सभ अछि, मालगाड़ी मे कोंचल। हुँ! कोंढ़ उनटि जाइत अछि”।
ट्रेन पार कऽ ओइ पार गेलहुँ। एकटा पूर्ण मालगाड़ी रहैक ठाढ़। डिब्बा मे पुरुष, मौगी, धीआ-पूता, माल-जाल सभ भरल छल। डिब्बे मे चूल्हि सुनगि रहल छल। हाँड़ी सभ चढ़ाओल जा रहल छल। कोसी आ गण्डकी मैया केँ प्रार्थनाक “कोरस” सुनाओल जा रहल छलनि। हाहाकार आ रुदनक स्वर गूँजि रहल छल।
मालगाड़ीक डिब्बा सँ एकटा विद्यार्थी बहरायल…कोर मे चारि-पाँच बरखक कनटिरबी केँ रखने। ओ छौँड़ी बड़ी-बड़ी जोर सँ हिचकैत रहैक। नागदत्त पुछलकैक, “अहा-हा…किऐक औ…की भेलैक अछि…किऐक कनैत अछि”?
ओ नेनिया केँ ठोकैत बाजल, “एकर माय, बाबू साहेब, डूबि गेलैक एही बाढ़ि मे। कनतैक ने तँ…”? सभ गोटा निस्तब्ध भऽ गेल।
युवक बाजल, “विद्यार्थी छी अहाँ लोकनि…तेँ मन होइछ अहाँ लोकनि सँ गप्प करी। हम सभ एही स्टेशन सँ तीन मील पर रामपुर गामक बासी छी। आब तँ ओ बस्तिए नइँ रहलैक…। सौंसे गाम भसिया कऽ लऽ गेलैक…ई राक्षसी गण्डकी”।
मारिते रास लोक जमा भऽ गेल, ओकर गप्प सुनऽ लेल। दरोगा साहेब बजलाह, “की सौंसे गाम”?
“हँ औ। हठात राति मे आबि गेलैक बाढ़ि। छन-छन पानि बढ़ैत…कोनो तरहेँ स्त्रीगण लोकनि केँ नाह पर लदलहुँ…माल-जाल हँकओलहुँ…वस्तु-जात, अत्यन्त आवश्यक वस्तु सभ कनहा पर लदलहुँ, पड़यलहुँ, स्टेशनक दिस। कतहु भरि डाँड़…कतहु कच्छाछोप, कतहु चपोदण्ड। हेलैत-डुबैत एतऽ पहुँचलहुँ। कतेक नेना-भुटका डूबल। माल-जालक तँ कथे कोन। भसिआयल ठाठ पर हमरा लोकनि स्त्रीगण सभ केँ बैसा कऽ अनलहुँ एतऽ धरि। अयला पर पता लागल जे एहि कनटिरबीक माय डूबि गेलैक। ई हमर भतीजी थिक। मुदा आब की”? कने काल चुप भऽ गेल ओ। युवकक आँखि पनिआ गेलैक। फेर बाजल,”स्टेशन आबि देखल, ई पहिनहि सँ भरल छल। लगीचक पन्द्रह बीस गामक लोक सभ सँ भरल छल। एहि इलाका मे एकटा ई स्टेशन मात्र छैक ऊँच स्थान। खाली इएह मालगाड़ी रहैक ठाढ़। सभ गोटा एही मे शरण लेल। सम्पूर्ण डिब्बा खाली छल, सभ मे हम सभ भरि गेलहुँ।
दोसर दिन प्लेटफॉर्म पर सेहो पानि आबि गेलैक, तखन लोक सभ बोरा जकाँ एक दोसर पर गेंटल रही। युवक सभ ऊपर छत पर चढ़ि गेलाह, स्त्रीगण आ बूढ़, नेना सभ डिब्बे मे रहलाह।
स्टेशन मास्टर हमरा सभ केँ डेरओलनि, मालगाड़ी खाली कर दो।
अहीं लोकनि कहू से कोना होइतैक? हम सभ कतऽ जाइतहुँ? हमरा सभक संग मे पाइ-कौड़ी नहि छल, घर नहि छल, पहिरऽ लेल वस्त्र नहि छल”। एतेक कहि युवक फेर रुकि गेल। नहुँए सँ बाजल, “हमरा जऽर अछि। जाड़ भऽ रहल अछि, यदि अपने सभक मे एकटा बीड़ी हो तँ दिअऽ“।
मुक्तीबाबू ओकरा सिकरेट देलथिन आ दिवानाथ सलाइ। युवक बाजल, “ओ, ई तँ कैप्सटन अछि”। फेर बड़े तन्मय भऽ सिकरेटक कश खींचऽ लागल। (एलेक्शनक अवसर पर कैथोलिक पादरी सभ सम्पूर्ण तिरू-कोचीन मे मङनी मे सिकरेट आ चाहक पैकेट बँटने छलाह। पैकेट सभ पर लिखल छल, काँग्रेस को वोट दो।) नागदत्त पुछलथिन, “फेर की भेल”?
“फेर की हेतैक”? युवक गाड़ीक कम्पाट सँ ओंगठि कऽ बाजल, “फेर पुलिस आबि-आबि कऽ हमरा सभकेँ तंग करऽ लागल। जकरा संग पाइ-कौड़ी छलैक से पाइ-कौड़ी दऽ कऽ पुलिसक ठोकर सँ बचल रहल। रातिखन कऽ युवती सभ गाड़ीक डिब्बा सँ बिलाय लागलि। मुदा हम सभ मालगाड़ीक डिब्बा केँ छोड़लहुँ नहि। छोड़ि कऽ हम सभ कतऽ जैतहुँ? दोसरे दिन समस्तीपुर सँ एकटा बड़का इंजिन आयल।
स्टेशन मास्टर बाजल, “तुम लोग गाड़ी खाली कर दो, वरना इंजिन तुम लोगों को लेकर समस्तीपुर चला जाएगा। वहाँ तुम लोगों को जेल हो जायगा, सरकारी गाड़ी पर कब्जा जमाने के जुर्म मे”।
बूढ़ सभ कहलथिन जे नीके होयत, लऽ चलऽ। कम सँ कम भोजनो तँ भेटत जहल मे। मुदा स्त्रीगण कानऽ लगलीह। नेना सभ चीत्कार मारऽ लागल। मैथिल स्त्रीगण जे कहियो गामक बाहर पयर नहि रखलनि तनिका हम जेल कोना जाय दितहुँ। आ तखन हम सभ नारा लगओलहुँ, “मालगाड़ी नहीं जायगा, नहीं जायगा”।
पुलिसक लाठीक मदति सँ ड्राइवर मालगाड़ी मे इंजिन लगओलक। आ एम्हर हम सभ इंजिनक आगाँ आबि कऽ ठाढ़ भऽ गेलहुँ, “मालगाड़ी नहीं खुलेगा, नहीं खुलेगा”। पुरुष लोकनि छाती तानि कऽ ठाढ़ भऽ गेलाह। स्त्रीगण पड़ि रहलीह। नेना सभ बाँसक फट्ठी मे लाल वस्त्र बान्हि कऽ आगाँ मे ठाढ़ भऽ गेल।
बाँसक फट्ठी मे लाल चेन्ह!
गाड़ी रोकऽक चेन्ह।
अपन अधिकार लेबऽक चेन्ह।
युवकक गर्दनि तनि गेलनि, उत्साह सँ बाँहि फड़कऽ लगलनि, आँखि लाल भऽ गेलनि।
सेठजी अपन स्त्रीक कान मे कहलथिन, रधिया की माँ, सूटकेस पास ले आओ, कुछ हो जा सकता है”।
दरोगा साहेब गुनगुनयलाह, “ठीक कहइ छी”।
युवक कहब जारी रखलनि, “पुलिस तँ पहिने घबड़ा गेल, ड्राइवर इंजिन बन्द कऽ देलक। कतेक हजार लोकक रेड़ा पड़ऽ लागल। पुलिस “लाठी चार्ज” करऽ चाहलक, मुदा हम फरिछा कऽ कहि देलियनि, यदि एकोटा लाठी उठल तँ हम सभ एक-एकटा पुलिस केँ उठा-उठा कऽ गण्डक मे फेँकि देब। कहू तँ, पन्द्रह-बीस पुलिस के की चलितनि एहि क्रुद्ध जनसमुद्र मे?
आ, पुलिस सँ नाक रगड़ैत रहि गेल, मुदा मालगाड़ी नहि जा सकल। दोसर दिन भोरे नाव पर चाउरक बोरा गेंटने “स्टूडेंट्स-फेडरेशन” आ “नौजवान-संघ”क लोक सभ अयलाह आ ई हम सभ पहिल सहायता पओलहुँ।
आ आब तँ पानि कम भऽ रहल अछि। सरकारोक कुम्भकर्णी निन्न टूटि रहल छनि। ओहो दू-दू सेर चाउर बाँटि गेलाह अछि”। एतेक कहि युवक चुप्प भऽ गेलाह। वातावरण अशान्त छल, सभक मन युवकक दुःखपूर्ण कथा सुनि खिन्न छलैक। एतबे मे स्टेशनक एकटा कर्मचारी आबि कऽ बाजल-
“गाड़ी खुल रही है, डिब्बे मे बैठिए”।
अपन बिना मायक भतीजी केँ कोरा मे लऽ कऽ युवक प्लेटफॉर्म पर ठाढ़ रहल।
गाड़ी नहुँ-नहुँ चलऽ लागल, तखन ओ दिवानाथक बामा हाथ दबा कऽ बाजल, “मोन राखब बन्धु”! हठात् बूढ़ दरोगा साहेब अपन “सीट” पर सँ उठि अपन ऊनी चद्दरि युवकक कान्ह पर धऽ देलथिन आ फेर अवरुद्ध कंठ सँ कहलथिन, “अहाँ केँ तँ ज्वर अछि, ई चद्दरि लऽ लिअऽ। आ…”।
गाड़ी तेज भऽ गेल।
फेर तँ ओएह चारू कात अथाह अबाध समुद्र छल आ हिलकोरक घोर गर्जन।
कृष्ण भक्तक कथा
प्रश्न्मात्र एतबे जे रेशमी आब किसना बरेक परिवार मे रहय अथवा नहि ? कथा मात्र एतवे जे किसना बरैक गृहणी ई रेशमी एक्सरे “गामक नवका मिडिल स्कूलक हिंदी अध्यापक संगे सोनपुर मेला देख चलि गेल ।आ घुरल एक्सरे “ तीन मासक बाद —-
सारांश मात्र एतबे जे कोनो नव गप नहि ।ई सभ त आजुक प्रगतिशील जनजीवन क ऽ सोभा थिक “सरसता थिक “थिक गामक एकमात्र कृष्ण मंदिर कऽ एकमात्र पुजेगरी श्री गणेश बजलाह “रेशमी कोनो अपराध नहि केने छैथ ।ई त अपना देशक परंपरा थिक ।गौतम क पत्नी अहिल्या क कथा जानीते छी ।द्रौपदी त सरिपहु पाचो पांडव क ऽ पत्नी छलीह ।ब्रजक सब गोपी योगी राज कृष्णक संगे रास रचैत छलीह ।राधा रानी नित भगवानक मुरली सुनैत देरी”अपन पति के सुतले छोडि कुञ्ज भवन मे अभिसार करै बिदा भ जाय छलीह ।नहि! नहि रेशमी के कोनोटा अपराध नहि ।मुदा गणेश पंडीजी के तर्क सुने वाला ओही ठाम कियो नहि छल ।ते ओ मुदित मोने गाबय लगलाह ।सखी हे केशी मथन मुदारम !
सांझ खन भगवती के आरती कयलक उपरान्त मंदिरक केबाड़ भीतर सँ बंद कय कऽ पल्थी मारी मूर्ति के सोझा मे गणेश पुछलखिंह”।योगी राज रेशमी क विषय मे हम उचित निर्णय केलहुं कि नहि ? रति -अभिसार त कोनो पाप नहि “भगवन अहाँ क की विचार अछि ?।नृत्य मुद्रा मे राधिकाक दक्षिण भाग मे ठाढ़ मुरली बजबैत श्री कृष्ण मुस्कैत बजलाह “नहि भक्तवर अहाक निर्णय अनुचित भेल ।साक्षात् लक्ष्मी प्रतिरूप राधा रानी सँ अहाँ ओही पतिता स्त्रीक तुलना किएक केलहु ?गणेश अपन अपराध मानि राधाजी के दुनु पैर बाहि सँ छानि कने लगलाह ।भरि राति ओही अवस्था मे बितौलैंह ।भक्त तं सपनो मे धरम स्थले देखैत अछि से गणेश सपना देखैत छैथ— जे भोरे भोर गुजराती महिसक दुधक खोया भरल बट्टा सन रेशमी श्री कृष्ण के चढ़ेवाक् हेतु फूलक माला आ दू ढोली पान लयक एलीह अछि ।गणेश ताबत उठी गेल छलाह आ गमछी पहिरने शरीर मे कोनो जजमानक देल सुच्चा कडुक तेलक मालिश कऽ रहल छलाह ।हँसैत रेशमी बजलीह पुजेगरी जी हमर धरम बाची गेल ज बरैबा घर सँ निकली दिते त कोन गति होइत हमर ?।ओ सार मास्टर त चारि दिन रस लयक भागी गेल ।गणेश अन्वय करय लागल; राधा रानी क मुस्कान आ अहि बरै कुलवधुक मुस्कान मे की अन्तेर छैक ?अंतर एतबे जे रेशमी क मुस्कान बेसी पवित्र आ बेसी उन्मादक !ई कृष्ण मंदिर गणेशक पिताक स्थापना कयल थिक ओ पैघ महात्मा छलाह ।युगल जोडिक परम उपासक “गीत गोविन्द पढैत काल हुनका अंखि सँ अश्रु प्रवाह होबय लगैंह।पिता क देहांत के बाद गणेश अहि मंदिरक पुजेगरी भऽ गेलाह ।
दोसर दिन साँझ मे रेशमी पुनः आयल ।हाथ मे भंग क लोटा आ चारि खिली पान ।ओम्हर गणेश पुजेगरी के मोन उधिया लागल ।मोन भेलैंह जे भगवानक मूर्ति हटा रेशमी के कान्ह पर हाथ दय ओही ठाम अवस्थित भय जाय। गणेश भांग पीवि लेलैंह तऽ रेशमी बाजल “हमारा बरैबा बड पिटाई करैत अछि “अहाँ अपन भगवान् सँ कहियोंह जे कोनों रास्ता निकालैथ।राती मे गणेश ई निवेदन राधा रानी आ श्री क्रष्ण सँ केलखिंह जे रेशमी क कोनो रास्ता निकालि दियो ।
ओही राति रेशमी गाम सँ निपत्ता भऽ गेल “किसना बरै कनिते रही गेल ।मुदा ओ घूमी कऽ नहि आयल ।।आ दोसर दिन गणेश राधा कृष्णक मूर्ति धार मे भसा आयल ।हाथ जोड़ी क प्रणाम केल्कैंह जे -हे राधा -कृष्ण ! तोहर पूजा अहि लेल करैत छलहूँ जे -हमरो लग अहिना हमर राधा ठाढ़ी रहैथ ।मुदा ई लालसा पूरा नहि भेल ।तें तू अब जाह ।आब गणेश गाम मे पान आ बीडी क दूकान दोकान खोलने अछि “शायद अहि आशा मे कि रेशमी कहियो जरूर घुरी आयत ।
(वैदेही, अक्टूबर १९५४ सँ साभार)
द्रौपदीसँ विरक्ति
आन्हर घरक अन्धकारमे
आब साँप नहि मारब
तोड़ि देब बरू तेल पियाओल लाठी।
थाकल देहक अन्ध-कूपमे
आब झाँप नहि मारब
कतबो ग्राह ग्रसित कएने हो मातल हाथी।
आन्हर घरक अन्धकारमे
अहाँ साँप कटबाउ
अपने देहक पंकिल जंगल पहाड़मे
एसकरि बीन बजाउ।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, Hawai seva, latest bihar news, latest maithili news, latest mithila news, maithili news, maithili newspaper, mithila news, patna, saharsa

robotstxt: allowed

filter: keep


text:
'Videha Maithili Drama Festival'- the encyclopaedia of Maithili Stage and Drama/ VIDEHA PARALLEL MAITHILI THEATRE
Saturday, February 16, 2013
परमेश्वर कापड़ि द्वारा लिखित मैथिली नाटक संग्रह चौआरिक विमोचन सम्पन्न (रिपोर्ट सुजीत कुमार झा)
जनकपुरधाम, फागुन ४ ।
नाटक संग्रह चौआरिक शुक्रदिन एक समारोहबीच विमोचन कएल गेल अछि ।
राष्टिूय मानव अधिकार आयोगक अध्यक्ष केदारनाथ उपाध्याय स्थानीय सीता पैलेस होटलमे विमोचन कएलन्हि अछि । परमेश्वर कापडिद्वारा लिखित ओ नाटक संग्रहमे लेबलैया हिलोरि कऽ, एलै परीक्षा, बोनिपर आ लिलामे गिला काण्ड नाटक रहल अछि । ई किताव विद्यापति पुरस्कार कोष सँ पुरस्कृत अछि ।
नाटक संग्रहके विमोचन करैत अध्यक्ष उपाध्याय कहलन्हि मैथिली बहुत समृद्ध भाषा अछि एकर विकासक लेल सरकारके ध्यान देब आवश्यक अछि । नेपाली आ मैथिली साहित्यकार बीच साहित्य आदान प्रदान पर जोड दैत ओ कहलन्हि एहिसँ दुनू भाषाके फाइदा हएत । समारोहमे नेपाल पत्रकार महासंघ धनुषाक अध्यक्ष रामअशिष यादव मैथिलीके साहित्यिक नाटक नहि मञ्चीय नाटकके आवश्यकता रहल उल्लेख कएलन्हि । मैथिली भाषामे पुस्तक प्रकाशनक क्रममे भेल वृद्धिके प्रशंसा करैत ओ कहलन्हि संस्थागत रुपमे प्रकाशन संस्था कोना स्थापना कएल जाए ताहि पर काज करबाक आवश्यकता रहल अछि ।
पुस्तकके लेखक परमेश्वर कापडिके सभापतित्वमे भेल ओ समारोहमे विद्यापति पुरस्कार कोषक सदस्य सचिव श्याम सुन्दर शशि विद्यापति पुरस्कार कोष आलेख पर पुरस्कार दऽ नयाँ लेखकके प्रोत्साहन देबएके काज कऽ रहल जानकारी देलन्हि । चौआरि नाटक धियापुताक लेल बहुत ज्ञानबद्र्धक रहल सेहो ओ चर्चा कएलन्हि ।
कार्यक्रमक सञ्चालन घनश्याम मिश्र कएने छलथि ।


text:
पटना । देशक सबस पैघ पेट्रोलियम कम्पनी इंडियन ऑयल कॉरपोरेशन लिमिटेड (आईओसी) मुजफ्फरपुर मे 44 हजार मीट्रिक टन क्षमतावाला एलपीजी (रसोई गैस) बॉटलिंग प्लांट लगा रहल अछि, जाहि स पूरा राज्य मे रसोई गैस क मांग कए पूरा कैल जाएत। आईओसी के महाप्रबंधक (बिहार और झारखंड) बीबी चौधरी कहला जे इ प्लांट कए एहि चालू वित्तीय वर्ष मे तैयार करि लेल जाएत। चौधरी क अनुसार कंपनी बिहार मे कुल 602 करोड़ टका क निवेश करि रहल अछि। ओ कहला जे बिहार मे आईओसी क विस्तार क योजना अछि जेकर तहत कईटा योजना पर काज चलि रहल अछि आ कईटा नव योजना शुरू करबाक प्रस्ताव अछि।
एहि योजना क जरिए कम्पनी अगिल तीन साल मे बिहार मे कुल 602 करोड़ टका निवेश करत। ओ कहला जे आईओसी विश्व मे चारिम आ देश मे दोसी सबसे तेज गति स विकास करैवाला कम्पनी अछि। चौधरी कहला जे कम्पनी मुजफ्फरपुर मे चालू वित्तीय वर्ष मे 44 हजार मीट्रिक टन क्षमता वाला एलपीजी (रसोई गैस) बॉटलिंग प्लांट लगेबाक संग-संग बिहार मे पेट्रोल आ डीजल क बढ़ैत मांग कए देखैत मोतिहारी, नेपाल (अमलेखगंज डिपो) आ बैतलपुर डिपो (उत्तरप्रदेश) क बीच नव पाइप लाइन बिछेबाक फैसला लेलक अछि। चौधरी कहला जे सुरक्षा आ बेहत प्रबंधन क लेल रक्सौल डिपो कए मोतिहारी ल जेबाक योजना अछि। ओ कहला जे बरौनी स्थित रिफाइनरी क विस्तार पर कम्पनी सात करोड़ टका खर्च करत।
मुजफ्फरपुर मे लागत एलपीजी (रसोई गैस) बॉटलिंग प्लांट
पटना । देशक सबस पैघ पेट्रोलियम कम्पनी इंडियन ऑयल कॉरपोरेशन लिमिटेड (आईओसी) मुजफ्फरपुर मे 44 हजार मीट्रिक टन क्षमतावाला एलपीजी (रसोई गैस) बॉटलिंग प्लांट लगा रहल अछि, जाहि स पूरा राज्य मे रसोई गैस क मांग कए पूरा कैल जाएत। आईओसी के महाप्रबंधक (बिहार और झारखंड) बीबी चौधरी कहला जे इ प्लांट कए एहि चालू वित्तीय वर्ष मे तैयार करि लेल जाएत। चौधरी क अनुसार कंपनी बिहार मे कुल 602 करोड़ टका क निवेश करि रहल अछि। ओ कहला जे बिहार मे आईओसी क विस्तार क योजना अछि जेकर तहत कईटा योजना पर काज चलि रहल अछि आ कईटा नव योजना शुरू करबाक प्रस्ताव अछि।


text:
विकिपिडिया:मुख्य लेख/मापदण्ड
मुख्य लेख आओजारसभ
मुख्य लेख विकिपिडियामें भेल उत्कृष्ट काजके उदाहरण प्रर्दशित करएत अछी । ऐ लेखसभ में लेखन शैलीके कुशलता के आर सामग्री के उल्लेखनीयताके कारण मुख्य लेखके रूपमें चुनल जाएत अछि । विकिपिडियाके लेखमें भेल न्यूनतम सामग्रीसभके सँग निम्न विशेषता भेल लेखसभके उत्कृष्ट लेखके रुपमें वर्गिकृत कएल जाएत । उत्कृष्ट लेखसभ सँ विकिपिडिया सम्पादक समुहके मतदान पश्चात निर्वाचित आ मुख्य लेख समन्वय समितिके सिफारिस अनुसार लेखके मुख्य लेखके रूपमें सम्मुख पन्नामें, चुनल गेल लेखके रूपमें राखल जा सकएत अछि ।
- उत्कृष्ट लेखन:लेख उत्कृष्ट रुपमें लिखित होनाए चाही आ लेखनके व्यवसायिक मापदण्ड अनुसार लिखल होवाक चाही ।
- उल्लेखनीय:लेख उल्लेखनीय होनाए जरूरी अछि, राष्ट्रिय,अन्तर्राष्ट्रिय महत्त्व राखएक चाही आर कम में चाइरटा अन्तरविकिमें लेख होवाक चाही ।
- भाषा:व्याकरण आ हिज्जे सही होनाए जरूरी अछि ।
- विस्तृत: लेख सम्बन्धी सम्पूर्ण तथ्य तथा विवरणसभक समेटल होए पडत ।
- पूर्ण अनुसन्धान:लेख के सम्बन्ध में पूर्ण अनुसन्धान कएर लिखल होवाक चाही ।
- तटस्थ:लेखमें पूर्वाग्रह भऽ निष्पक्ष रुपमें लिखल होवाक चाही ।
- दृढ/स्थिर: लेख पूर्ण दृढ़ आ स्थिर होनाए चाही अर्थात ओ लेखमे भविष्यमे फेर-फेर कोनो प्रकारक सम्पदान आ परिवर्तनके सम्भावनाके औचित्य नै रहना चाही जए सँ बाद मे लेखमे कोनो परिवर्तन भेला पर लेख पूर्ण रुपेन अर्थहीन भऽ जाए ।
- सहमतीय: कम से कम ५ (पाँच) सम्पादकसभ के समर्थन करए पडत आर ८०% कूल समर्थन होवाक चाही ।


text:
गार्गी आई समय सँ पहिने उठि गेल छलीह, मुदा भोर’क दैनिक काज एखनो धरि खतम नहि भेल छलन्हि. राति सँ एक्के सोच मे बाझल छलीह. चारि दिन सँ प्रभाकर केँ ओ बस मे देखि रहल छलीह. एक बात बिल्कूल कनफर्म भऽ गेल छलन्हि जे हुनके कम्पनी मे ओ ज्वाइन केने छथि. कतेक दिन पहिने, से नहि कहि. हुनकर मोन मे अन्तर्द्वन्द्व चलि रहल छलन्हि जे भऽ सकैत छैक जे प्रभाकर हुनका देखने नहि होयत. एहेन नहि भऽ सकैत अछि जे ओ देखि केँ हुनका नहि टोकने बिना रहि जायत. पछिला चारि दिन सँ ओ ध्याने नहि देने होयत. फेर दोसर मोन कहैत छलन्हि जे "एहेन सम्भव नहि छैक". ओ बिल्कूल हुनकर आगू सँ निकलल छल. तऽ की हुनका प्रभाकर इग्नोर करैत छल? ओह नहि, प्रभाकर लऽग एत्तेक सामर्थ्य नहि, जे हुनका इग्नोर करैथ. मुदा पाँच साल मे समय बहुत बदैल गेल छल. प्रभाकर सेहो बदैल गेल होयत. राति भरि हुनकर आँखि सीलीँग फैन दिस देखैत रहलन्हि. एको क्षण’क लेल नीन्द नहि भेल छलन्हि. आ आई भोर सँ हुनका अन्दर मे तेसरे अन्तर्द्वन्द्व चलि रहल छलन्हि. जे यदि प्रभाकर नहि टोकलकन्हि तऽ हुनका टोकबाक चाही. हुनका आभास भेलन्हि जे प्रभाकर केँ नहि टोकब हुनकर अहँकार तऽ नहि. कम सँ कम एक बेर पुछबाक तऽ चाही जे ओ विवाह केलैथ वा नहि. मुदा प्रभाकर के प्रति ओ अपन व्यवहार सँ लज्जित छलीह, बहुते अपरतिव लागैत छलन्हि. एक बेर हुनका सँ हाल चाल पुछि लेतीह तऽ अपन प्रभाकर’क प्रति व्यवहार सँ प्रायश्चित भऽ जेतन्हि. मुदा दोसर मोन पुनः कहैत छलन्हि, आब ओ विवाहित जीवन मे छथि. प्रभाकर सँ बात केनाई पाप होयत. मुदा फेर अपना आप केँ बुझाबैत छलीह, जीवन मे बेसी अहँकार नीक नहि, आ प्रभाकर केँ टोकि देला सँ कोन पाप भऽ जायत?
ओ यथार्थ’क धरातल पर तखने वापस भेलीह जखन हुनकर आँखि देवाल घड़ी पर गेलन्हि. आठ बजे मे पाँच मिनट शेष छल. यदि आब ओ सब काज छोड़ि नहेबाक लेल नहि जेतीह तऽ हुनकर कम्पनी के अन्तिम बस छुटि जेतन्हि. सब किओ साढ़े आठ बजे वाला बस पकडे चाहैत छथि. तेँ एहि अन्तिम बस मे सबसँ बेसी भीड़ होइत छैक. यथार्थ’क दुनियाँ समस्या सँ भरल रहैत छैक. तेँ ओ कल्पना’क दुनियाँ के तुरन्ते खतम कऽ दैत छैक. हुनकर अन्तर्द्वद्व खत्म भऽ गेल छलन्हि. आब हुनका वास्तविक दुनियाँ सँ लड़बाक छलन्हि. आलू आ रामझिन्गनी’क भूजिया केँ छोलनी सँ चलबैत गार्गी ई आशा छोड़ि देने छलीह जे हुनका कोनो सीट भेटतन्हि. आब तऽ हुनका जल्दी एहि बात’क छलन्हि जे कोनो तरहेँ ओ अन्तिम बस पकड़ा जान्हि. अन्तिम बेर भूजिया केँ चला केँ, आँटा सानल हाथ केँ पानि सँ धो केँ, ओ झट सँ नहेबाक लेल चलि गेलीह. दुनियाँ मे के कतेक जल्दी नहा लैत छथि यदि एहि बात’क प्रतियोगिता हो तऽ ओहि मे गार्गी केँ आई सर्वप्रथम स्थान भेटल रैहतन्हि. झट सँ पूजा वाला घर मे दू टा अगरबत्ती जरा केँ, गौरी पूजा’क उपरान्त माथ मे सिन्दूर लगा केँ फेर सँ भनसा घर चलि गेलीह.
तीन टा सोहारी आ भूजिया लन्चबाक्स मे पैक कऽ लेलथिन्ह. दू टा सोहारी थारी मे लऽ ओ सोफा पर बैसि गेलीह. डायनिँग टेबुल केवल घर’क शोभा बढ़ेबाक लेल छलन्हि. जलखई आ खाना हरदम सोफा पर बैसि करैत छलीह. कखनहुँ कखनहुँ सोचैत छलीह, डायनिँग टेबुल मे ओतेक टाका बेकार मे खर्चा केलथिन्ह दरभन्गा सँ बँगलोर आनबा मे. खैर आब ओ बिल्कूल तैयार भऽ चुकल छलीह. देवाल घड़ी पर पुनः आँखि देलथिन्ह, साढ़े आठ बजबा मे एखनहुँ दस मिनट बचले छलन्हि. समय सँ पहिने तैयार भऽ गेलाक कारणे हुनका बहुत आत्मविश्वास भेटलन्हि. बेडरुम मे जा केँ ड्रेसिँग टेबुल’क सामने मे ठाढ़ भऽ गेलीह. केवल अपन आत्मविश्वास केँ आओर बेसी मजगूत करबाक लेल. अपन प्रतिबिम्ब देखि आत्मविश्वास आओर बेसी भेलन्हि. एत्तेक जल्दी मे एत्तेक नीक सँ सब काज सम्पन्न. अपन प्रतिबिम्ब मे अपन पैघ पैघ आँखि सँ हुनकर ध्यान दोसर दिस गेलन्हि. ओढ़नी बिल्कूल सही सलामत. ओह मुदा माथ दिस ध्यान जैते ओ चौँकि गेलीह. हरबड़ी मे गरबड़ी भऽ गेल रहन्हि. माथ मे सिन्दूर बेसी लागि गेल छलन्हि. आ आवश्य़कता सँ बेसी पसरल छलन्हि. रुमाल’क कोन सँ पसरल सिन्दूर केँ पोछि देल गेल. एक बेर फेर सँ अपना आप केँ निहारऽ लागलथिन्ह. ओएह पैघ पैघ आँखि, भरल भरल गाल, पाँच फुट चारि इन्च’क कद काठी, बिना लिपिस्टिक के लाल लाल ठोर, खुजल, आधा-छीधा भीजल आ पँखा’क हवा लहराबैत केश. बुझि मे एलन्हि पाछु सँ किओ हिन्दी मे टोकि रहल छन्हि, "गार्गी तुम बहुत सुन्दर हो, सच्ची, कसम से". कखनो कखनो लोक अपने आप सँ चौँकि जैत छैक. ओ एना चौँकि गेल छलीह जे पाछु घुमि केँ देखए पड़लन्हि. मुदा हुनकर ध्यान टुटि गेलन्हि. कल्पना लोक सँ यथार्थ’क दुनियाँ मे पदार्पण केलैथ तऽ ध्यान देवाल घड़ी पर फेर सँ जा टिकलन्हि, आ यथार्थ मे बुझि एलन्हि जे आब तुरन्ते जँ घर सँ नहि निकलथि तऽ साढ़े आठ बजे वाला अन्तिम बस सेहो छुटि जेतन्हि. सरपट भागए लगलथिन्ह आ दू मिनट बाद बस स्टैण्ड पर छलथिन्ह. एखन प्रभाकर वाला कोनो अन्तर्द्वन्द्व नहि भऽ रहल छलन्हि.
एहि कथा’क बाँकी हिस्सा हमर पोथी "भोथर पेन्सिल सँ लिखल" मे देल गेल अछि.
पोथी’क बारे मे विशेष जानकारी आ कीनबाक लेल प्रक्रिया निम्न लिन्क मे देल गेल अछि. http://www.bhothar-pencil.co.cc/ .
मैथिली भाषा’क उत्थान मे योगदान करु. पोथी कीनि साहित्य केँ आगू बढ़ाऊ.


text:
मणिभूषण राजू
नई दिल्ली : महामहिम राष्ट्रपति श्री रामनाथ कोविंद रवि दिन आर्थिक अपराध अध्यादेश के मंजूरी देलथि। आब एहि अध्यादेश के लागू होबाक पश्चात सरकार आब आर्थिक अपराध करयवला सबके सख्ती सँ निपटि सकैत अछि। आब सरकार के पास बैंक सँ फ्राड करयवला आ जानिबूझि कय लोन नै चुकाबयवला के खिलाफ कार्रवाई के पूरा अधिकार सरकार लग होयत। आहाँ सबके बता दी जे पहिले नियम में लचीलापन के कारण पछिला किछु साल में विजय माल्या, नीरव मोदी आ मेहुल चौकसी जकाँ अनेकों कारोबारी बैंक सबके हजारों करोड़ के चूना लगा देश सँ भागि चुकल छथि।
ककरा सबके खिलाफ कार्रवाई भय सकत??
– अध्यादेश के प्रावधान सँ फाइनेंशियल फ्राड कय पाई चुकाबय सँ मना करयवला सबपर।
– आर्थिक अपराध में जिनका खिलाफ गिरफ्तारी वारंट जारी भेल होयत।
– 100 करोड़ सँ बेसी के बैंक लोन डिफाल्टर सबपर।
– भगोड़ा आर्थिक अपराधी सबके सम्पत्ति सब बेचकय कर्ज देबयवला के भरपाई कयल जा सकत।
कोन कारण सँ सरकार ई अध्यादेश आनल??
– केन्द्र सरकार लोकसभा में 12 मार्च के “भगोड़ा अपराधी बिल – 2018” पेश कयने छल, मुदा संसद में हंगामा के चलते ई बिल पास नहिं भय सकल। एहि कारण सँ सरकार आब एहि के अध्यादेश के रूप में लायल। कैबिनेट एहि अध्यादेश के मंजूरी शनिए दिन दय देने छल।
भगोड़ा घोषित करय के कार्रवाई के करत??
– अध्यादेशक प्रावधान के अनुसार, डायरेक्टर वा डिप्टी-डायरेक्टर स्तर के अधिकारी कोनो आरोपी के भगोड़ा आर्थिक अपराधी घोषित कय सकैत अछि। एहि लेल विशेष अदालत में याचिका देबय पड़तनि। एहि में आरोपी के विरुद्ध पर्याप्त सबूत देबय पड़तनि।
की-की जानकारी देबय पड़तनि??
– कोनो अपराधी के भगोड़ा घोषित करय लेल याचिका में ओकर पता-ठिकाना संग ओकर सम्पत्तिक जानकारी देबय पड़तनि। जब्त करय योग्य बेनामी सम्पत्ति सब संग विदेशी सम्पत्ति सबके लिस्ट सेहो देबय पड़तनि। संगहि एहि सब सम्पत्ति संग जुड़ल आन सबलोकक जानकारी सेहो शामिल रहत।
आरोपी के पेश होबय लेल कतेक समय??
– आवेदन भेटय के बाद स्पेशल कोर्ट आरोपी के 6 सप्ताह के अंदर पेश होबाक नोटिस देल जाओत। अगर आरोपी तय जगह पर पेश भय जाईत अछि तँ कोर्ट “भगोड़ा आर्थिक अपराध बिल” के तहत कार्रवाई नहि करत।
विजय माल्या आ नीरव-मेहुल कियै भागि सकला देश सँ??
– शराब कारोबारी विजय माल्या पर भारतीय बैंक सबहक लगभग 9000 करोड़ रुपया सँ बेसी के लोन बकाया अछि। बाद मे ई 2 मार्च 2016 के लंदन भागि गेल।
– तहिना हीरा कारोबारी नीरव मोदी आ मेहुल चौकसी पछिला किछु साल में पंजाब नेशनल बैंक में लगभग 13000 करोड़ रुपयाक फ्राड कयलक। दूनू एकरा फर्जी “लेटर आफ अंडरटेकिंग” के जरिए अंजाम देलक। बाद में इहो दूनू सपरिवार विदेश भागि गेल ।


text:
दरभंगा : महाराजाधिराज कामेश्वर सिंह मेमोरियल हास्पीटल आ रिसर्च सेंटर, कामेश्वरनगर मे बुधदिन महाराजा कामेश्वर सिंह क जयंती मनाउल गेल। एहि मौका पर दू दिवसीय मुफ्त चिकित्सा शिविर क उद्घाटन डीएमसीएच कए अधीक्षक डॉ. सूरज नायक केलथि। उद्घाटन करैत डा. नायक कहला जे शहरी क्षेत्र मे एकर शाखा खुलबा स एकर पुरान गरिमा लौटत। एकरा लेल सरकार क समक्ष मांग राखल जाएत। इ प्रक्रिया पब्लिक प्राइवेट पार्टनरशिप क तहत होएत जाहि स एहि अस्पताल क सेहो कल्याण होएत। ओ एहि अस्पतालक हालत पर चिंता व्यक्त केलथि। वर्ष 1878 क बनल इ धरोहर अपना आप मे एकटा इतिहास अछि। इ अस्पताल अविभाजित बंगाल राज्य क दोसर अस्पताल छी। देश विदेश क डॉक्टर एहि ठाम अबैत छलाह। ओ कहला जे महाराजा कामेश्वर सिंह दानवीर छलाह जे हमरा सब कए इ द गेलाह अछि। भारत मे दरभंगा क महाराजा क कीर्ति स्थापित अछि। ज्ञात हुए जे महाराजाधिराज कामेश्वर सिंह मेमोरियल हॉस्पीटल क निर्माण महाराजाधिराज लक्ष्मेश्वर सिंह वर्ष 1878 मे लेडी डेफरीन अस्पताल क नाम स करौने छलाह। तखन इ अस्पताल देश क दोसर सबस चर्चित करीब दू सौ बेड क अस्पताल छल। वर्ष 1934 क भूकंप मे अस्पताल क भवन क्षतिग्रस्त भ गेल। क्षतिग्रस्त भवन क मरम्मत क बाद लेडी बेल्डिंगटन हास्पीटल क नाम पर इ चर्चित भेल। डा कामेश्वर सिंह क निधन क बाद एकर नाम महाराजाधिराज कामेश्वर सिंह अस्पताल क देल गेल।
एहि अवसर पर मुख्य अतिथि इंडियन मेडिकल एसोसिएशन क पूर्व प्रदेश अध्यक्ष डॉ. रमण कुमार वर्मा कहला जे डा सिंह क कीर्ति कए ओ सलाम करैत छथि। एहि परिसर स अतिक्रमण हटबाक चाही तखने एहि ठाम एक्सलेंट सेंटर खोलबाक प्रक्रिया शुरू भ सकैत अछि। महाराजा कामेश्वर सिंह क जयंती पर पांच दिसंबर कए कामेश्वरी प्रिया पूअर होम मे मुफ्त नेत्र शिविर लगाउल जा रहल अछि। हरिश्चंद्र भगत, महाराजा अस्पताल क अध्यक्ष डॉ. एमएम कोले, सचिव नरेंद्र भूषण प्रसाद सेहो एहि अवसर पर अपन विचार व्यक्त केलथि। एहि मौका पर डॉ धनेश मिश्रा, आरपी सिंह, डीएन सिंह, डा. नरेंद्र चौधरी आदि उपस्थित छलाह।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna
धरोहर छी बंगाल क इ दोसर सबस पुरान अस्पताल : नायक
दरभंगा : महाराजाधिराज कामेश्वर सिंह मेमोरियल हास्पीटल आ रिसर्च सेंटर, कामेश्वरनगर मे बुधदिन महाराजा कामेश्वर सिंह क जयंती मनाउल गेल। एहि मौका पर दू दिवसीय मुफ्त चिकित्सा शिविर क उद्घाटन डीएमसीएच कए अधीक्षक डॉ. सूरज नायक केलथि। उद्घाटन करैत डा. नायक कहला जे शहरी क्षेत्र मे एकर शाखा खुलबा स एकर पुरान गरिमा लौटत। एकरा लेल सरकार क समक्ष मांग राखल जाएत। इ प्रक्रिया पब्लिक प्राइवेट पार्टनरशिप क तहत होएत जाहि स एहि अस्पताल क सेहो कल्याण होएत। ओ एहि अस्पतालक हालत पर चिंता व्यक्त केलथि। वर्ष 1878 क बनल इ धरोहर अपना आप मे एकटा इतिहास अछि। इ अस्पताल अविभाजित बंगाल राज्य क दोसर अस्पताल छी। देश विदेश क डॉक्टर एहि ठाम अबैत छलाह। ओ कहला जे महाराजा कामेश्वर सिंह दानवीर छलाह जे हमरा सब कए इ द गेलाह अछि। भारत मे दरभंगा क महाराजा क कीर्ति स्थापित अछि। ज्ञात हुए जे महाराजाधिराज कामेश्वर सिंह मेमोरियल हॉस्पीटल क निर्माण महाराजाधिराज लक्ष्मेश्वर सिंह वर्ष 1878 मे लेडी डेफरीन अस्पताल क नाम स करौने छलाह। तखन इ अस्पताल देश क दोसर सबस चर्चित करीब दू सौ बेड क अस्पताल छल। वर्ष 1934 क भूकंप मे अस्पताल क भवन क्षतिग्रस्त भ गेल। क्षतिग्रस्त भवन क मरम्मत क बाद लेडी बेल्डिंगटन हास्पीटल क नाम पर इ चर्चित भेल। डा कामेश्वर सिंह क निधन क बाद एकर नाम महाराजाधिराज कामेश्वर सिंह अस्पताल क देल गेल।


text:
मिथिला विभूति मुधर्न्य गायक सुमन सौरभक जन्म मिथिलाक दरभंगा जिलाक "मधुप नगर" कोर्थु में 9 फरवरी 1979 कें भेल छल! इ स्व० श्याम किशोर ठाकुर आ शकुन्तला देवीक कनिष्ठ बालक छथि! अदभुत प्रतिभा व्यक्तित्वक धनि छथि! गायकी के संगे-संग क्रिकेट म सेहो रूचि छनि, जाहिक कारणे कतेको बेर "मैन ऑफ़ द मैच" कें ख़िताब स्थानीय ग्रामीण प्रतियोगता सब में भेटल छनि!
मैन ऑफ़ द मैच क पुरस्कार प्राप्त करैत सुमन सौरभ
सन 1995 में सुमन सौरभ, शास्त्रीय गायक आ कवि अम्बोध मिश्र "मगन" जी सँ गायकी विधाक शिक्षा प्राप्त केनाइ प्रारंभ केलनी ! वर्तमान में इ स्थानीय प्राथमिक विधालय, सोनहद(कोर्थु ) में अध्यापन करै छथि!
मिथिलाक इ विभूति मूलतः भगवती गीत सँ अपन झंडा गारने छथि !
हिनक प्रथम ऑडियो कैस्सेट सन 1999 में नीलम कास्सेट्स सँ देवी महिमा आयल छल, जे पूरा मिथिलांचल म धूम मचा देने छल, " छौ पुत्र बड़ बिकल माँ कोरा में तू उठा ले ....." अजय जीक लिखल अहि एल्बमक इ गीत बेस चर्चित रहल ! करीब लाखो सँ बेसी इ कैस्सेट बिकायल छल, मैथिलिक कुनो भी देवी गीतक कैस्सेट, एखेन धरि(प्राप्त जानकारीक मुताबिक) एतेक व्यवसाय नै केलक हा! जे एगो बहुत पैग उपलब्धि अछि! ओकर बाद आयल दोसर कैसेट सिनुर जाहि में जनक जीक लिखल गीत "गर्दन में छुरी लगेलये यो पपा नास केलये........" बेस चर्चित रहल छल
, अहि संगे-संग हे दुर्गे मईया, देवी वन्दना, देवी माँ, देवी दर्शन, भगवती आराधना, खोलू नयन मईया, जय कनियाँ आ दुलरुआ बरुआ इ सब कैस्सेट बेस चर्चित रहल!
मैथिलीक चर्चित कम्पनी नीलम, सती, स-सिरीज, भारती आ जय श्री अहि ठाम स इ गाबि चुकल छथि ! सन 2012 क फरवरी में बहुत दिनक बाद, श्रोताक विशेष मांग पर, मैथिलीक पारंपरिक मुंडन गीतक कैस्सेट बरुआ -दुलरुआ निकाल लैथ, जे बेस चर्चित रहल, पहिले कें भांति इहो कैस्सेट खूब धूम मचौलक !
आशा करै छी अपन अध्याप्नक संग माँ मैथिलीक सेवा अनवरत करैत रहता !!!
संवाद :- मनोहर कुमार झा, राजीव मिश्र
प्रस्तुति:- अपन मिथिला धाम
more about pic and information of suman saurabh coming soon...............
Tags:- maithili Singer Suman Saurabh, maithili Devi geet singer Suman Saurabh, Suman Saurabh maithili songs, Suman Saurabh maithili devi songs, Jai kaniya Suman Saurabh, korthu, Suman Saurabh of korthu, Kothu Village, Suman Saurabh proud of korthu village(darbhanga Mithila, Devi Mahima Suman Saurabh songs, Barua Dularua Suman Saurabh, Bhagwati songs of Suman Saurabh, suman saurabh bhagwati geet


text:
#अपुर्ण_क्षति.....
✍👤रामअधिन सम्भव
कि बात छै विशाल काल्हुँसँ कनि बेसीए चिन्तित देखैत छी?
नहि तेहन किछो नहि छै, देखियौन तीन दिनसँ मनीका संगे बात नहि भ' सकल छै से ओकरे प' धियान रहै छै, बित्ला शनि दिन घर गेल रहे ताबेह बाढि चैल एलेय एहनेमे लाइन आ मोबाइलके सिंगनल सेहो कैट गेल छै। उपरसँ जनकपुरके हालत सेहो ओहने छै। अहाँके मोबाइल चार्ज हवे त कनि लाबुने फेसबुक खोलै छी कोनो अपडेट छै कि , कोनो मेसेज हेतै छोडने।
हेतै लिय देखियौन, सप्तरीमे त कनि बेसिए समस्या छै बहुत आदमी सेहो दहा गेल छैक । अन्लाईन न्युज सभमे छै।
इ बात सुनि विशालके मोन आउर बिचलित होव' लागल। एक हप्तामे चैल आएब कैहक' गेल प्रेमीका नहि आएल, नहि बात भेल रहे ,जल्दी जल्दी फेसबुक लग'इन कैलक' मुदा नहि कोनो मेसेज रहे नहि कोनो अपडेट विशाल उदास होएत न्युजसभ देख लागल । अन्चोके ओकर नजरमे एगो हेडलाइन प' पर " सप्तरीमे बाढिसँ अखनु धरी सात गोंटैनके मृत्यु दर्जनौ बेपता" । विशाल लिंक खोलल'क । मृतक सभके विवरण पढ्हैत गेल, पढैत ओकरा मुहंसँ मनीका नाम उच्चारण भेल , ओकर कन्ठ बैँस गेल। निचा देखैय त ओकर प्राण पियारी मनिकाके शवके तस्बिर । ओकर सौसे देह सुन्न भगेल। हाथसँ मोबाइल गीर गेल, किछो नहि सुझह' लागल, चकराक' गिर परल।
आजु पूरा परिवार संग सरा सम्पति सुरक्षित छैक मुदा एहि बाढिमे विशालके सारा संसार दहा गेल छैक ।आन-आन पिडित सभ राहतके पैरा तकैत छै मुदा ओकरा लेल त कोनो राहतोके आश नहि रहलै।
#रामअधिन_सम्भव
कल्याणपुर न.पा.,डडौल- ४
सिरहा, नेपाल
हाल: दोहा, कतार


text:
बिहार मे प्राइमरी आओर मिडिल स्कूलक टीचर बहाली के प्रक्रिया बुध दिन 25 तारीख सं शुरू भ रहल अछि. पिछला लेख मे हम अहां सभ के बतौने छलहुं जे बिहार मे करीब तीन लाख शिक्षकक बहाली होए वाला अछि.
तं आब जुटि जाउ जोर-शोर सं. अपन कलम-दवात...सर्टिफिकेट साफ कs लिअ. किताब सभ पर कनि नजर दौड़ा लिअ. पात्रता परीक्षा पास करनाय कठिन नहि अछि. बस कनि मेहनत करि लिअ किछ दिन... नौकरी हाथ मे होएत.
एहन मौका बेर-बेर नहि आएत. पात्रता परीक्षा के फॉर्म
25 तारीख सं 6 जून तक मिलत. एकरा 10 जून तक भरि कs जमा करय के अछि. फॉर्म भरय मे सावधानी बरतब. कोनो गलती नहि रहि जाए एकरा लेल अहां सभ फॉर्म के फोटोस्टेट करा पहिने फोटोस्टेट के भरि लेब.
फोटोस्टेट के एक- दू बेर चेक करि लेब जे कोनो गलती त नहि रहि गेल अछि. किएक तं फोटोस्टेट के गलती ठीक कएल जा सकैत अछि..ऑरिजनल फॉर्म के नहि. जखन फोटोस्टेट वाला फॉर्म सं संतुष्ट भ जाए तखन ऑरिजनल फॉर्म भरब.
नीक सं...ठीक सं भरल फॉर्म जिला शिक्षा ऑफिस मे जमा करय पड़त. फॉर्म के संग परीक्षा फीस भरनाय नहि भूलब. एससी-एसटी के लेल परीक्षा फीस 50 रुपया आओर सभ के लेल 100 रुपया अछि.
ई ध्यान राखब जे फॉर्म भरय के लास्ट डेट अछि 10 जून. आखिरी समय के इंतजार नहि करि पहिनहि जमा करय के कोशिश करब. पहिने फॉर्म जमा करला पर भीड़ आओर दस तरहक परेशानी सं बाचल रहब.
फॉर्म भरला के बाद 17 जुलाई के परीक्षा होएत. परीक्षा मे दू पत्र होएत. अगर अहां प्राइमरी स्कूल... पहिल सं पाचिम तक के लेल टीचर बनय चाहय छी तं पहिल सत्र मे परीक्षा होएत.
आओर अगर मिडिल स्कूल... छठिम सं आठिम क्लास के पढ़ाबय चाहय छी तं दोसर सत्र मे अहांक परीक्षा होएत. आओर हां अगर अहां दूनु परीक्षा देबय चाहय छी तं दूनु सेहो द सकय छी. दूनु के लेल फॉर्म भरय पड़त.
बस एकरा लेल अहांक पास योग्यता होबाक चाही. प्राइमरी स्कूल के लेल कम सं कम इंटर आ एकर समकक्ष योग्यता... जखन कि मिडिल स्कूल के लेल स्नातक आ ओकर समकक्ष योग्यता होबाक चाही.
एक बात आओर ध्यान राखय के अछि जे अहां इंटर आ बीए कम सं कम 50 प्रतिशत अंक सं जरूर पास करने होए. जे ट्रेंड छथिन्ह आ फेर एससी-एसटी के छथिन्ह हुनका 5 फीसदी के छूट मिलतन्हि.
फॉर्म भरय के लेल उम्र सीमा 37 साल राखल गेल अछि. पिछड़ा वर्ग के लेल 40 साल आओर एससी-एसटी के लेल 42 वर्ष अछि. जे टीचर ट्रेनिंग करने छथिन्ह हुनका 5 साल के छूट मिलतन्हि.
तं अहां सभ के हमर शुभकामना अछि. सभ लोक फॉर्म भरि दिअ. अगर गाम -घर सं बाहर रहय छी...नीक काज नहि करय छी. अहांक पास योग्यता अछि. तं कोनो सोच-विचार नहि करु.
दिल्ली...मुम्बई के 10-15 हजार के नौकरी सं लाख गुणा नीक रहत ई मास्टरी के नौकरी. गाम-घर के पास रहय के सुख. गाम-घर...मां-पिताजी...परिवार के संग रहुं...खेतीबारी सेहो देखु...सरकारी नौकरी सेहो करु.
मास्टरी के नौकरी मे सभ सं बेसि छुट्टी सेहो अछि. कोनो झंझट सेहो नहि. बस बच्चा सभ के नीक सं पढबिऔं...अपन कर्तव्य सं कोनो कोताही नहि बरतिऔं. बच्चा सभ के नीक शिक्षा दिऔं.
एहि गर्मी छु्टटी मे गाम जा फॉर्म भरि दिअ. लीची-आम के आनंद के संग परीक्षा के तैयारी सेहो करु. ईश्वर चाहथिन्ह तं एहि बेर बेरोजगारी दूर भ जाएत. बस किछ दिन जोर लगाबय के जरूरत अछि.
हमर ईमेल:-info@hellomithilaa.com


text:
मैथिली सिनेमाक इतिहासमे साइठक दशक मैथिली फ़िल्मक
लेल स्वर्णिम काल मानल जायत अछि । एहि समय मे मैथिली सिनेमा अपन पहिल डेग बढबैत अपन पएर पर ठार भेल छल मुदा
किछु डेग बढबिते आपसी लाठा-लाठी चलते ई बिकलांग भ' गेल । 1962 मे मैथिलीक पहिल फ़िल्म 'ममता गाबय गीत'क
शूटिंग चलैत रहय आ दोसर दिस 1964 मे मैथिलीक दोसर फ़िल्म 'कन्यादान'क
अभिनेताक चयन प्रारंभ भेल छल । अहि समय मे जानकी मूवीजक बैनरक अधीन एकटा आर मैथिली फ़िल्म 'अपराजिता'क सब किछु तैयार भ' रहल
छल मुदा एहि फ़िल्मक की भेल, एखनो
धरि किछु अता-पता नहि। श्रीकान्त मंडल द्वारा निर्देशित एकटा आर मैथिली
फ़िल्म 'ललका
पाग'क
रिकॉर्डिंग भेल छल जाहिमे 6टा
गीत रहय। एहि गीत कें स्वर देनिहार मे प्रसिद्ध गायिका इन्द्राणी मुखर्जी, महेन्द्र आर सरोज कुमार छलथि । दोसर दिस 1964 मे मैथिल कवि कोकिल विद्यापतिक गीत सं सुसज्जित फ़िल्म 'विद्यापति' रीलिज भेल छल जकर निर्देशक छलथि दरभंगा निवासी प्रह्लाद शर्मा जे एकटा आर
फ़िल्म 'जय
बाबा बैद्यनाथ'क
निर्देशन केने छलथि । अहू फ़िल्ममे विद्यापतिक गीत प्रयोग कयल गेल छल । अहि काल मे 'तीसरी
कसम' मे
मैथिली बाजल छल किछु आसक संग।
बहुत कालान्तर मे मुरलीधर अपन
फ़िल्म 'सस्ता
जीनगी महग सेनूर' आ 'सजनाके अंगनामे सोलर सिंगार' केर सफ़ल निर्देशन सं, विकास झा अपन 'मुखिया जी' सं
आ मनोज झा 'गरीबक
बेटी' आ 'सोहागिन' आदि सं मैथिली सिनेमाक विकलांगता कें दूर करबाक भागीरथी प्रयास कयलनि मुदा
किछु खन चललाक बाद मैथिली सिनेमाक डेग रुकि गेल । बड्ड दुखद जे एखनो मिथिलाक फ़िल्मी शिशु ओंघरा रहल
अछि.Continue...


text: भ्यालेन्तिना तेरेस्कोभा (रूसी: BaлeHTи́Ha Bлaди́MиpoBHa TepeшkóBa; जन्म ६ मार्च १९३७, अन्तरिक्षमे गेल पहिल महिला छथि । ओ तत्कालिन सोभियत सङ्घक भोस्तोक-६क पाइलटक रूपमे १९६३ जुन १६ मे अन्तरिक्ष यात्रा केनए छल ।[१]ओ अन्तरिक्षमे गेल पहिल नागरिक सेहो छथि । हुनका ४०० टा प्रत्याशीमे सँ चुनि अन्तरिक्षमे जाइलेल मौका देल गेल छल । अन्तरिक्षयात्री होमए सँ पूर्व ओ कपडा कारखानामे काम करैत छल आ एकटा शौखिन प्यारासुटर छल । सन् २०१३ मे ओ मङ्गल ग्रहमे जाइलेल प्रस्ताव राखलखिन । हुनका २०१४ शीतकालिन ओलोम्पिकक उद्घाटन समारोहमे ओलोम्पिक ध्वजबाहक बनाएल गेल छल ।


text:
सम्मेलन मे 7,000 सं बेसी डेवलर कें संबोधित करैत पिचई कहलनि जे स्पष्ट अछि जे हम सब जे बना रहल छी, तकर की प्रभाव भ' सकैत छै आ मनुष्यक जीवन कें कोना सुधार क' सकैत छै से सोचब आवश्यक. हमरा लोकनि कें सूचना कें सुरक्षित राखब आ तकनीकक सदुपयोग करबा पर धियान देबाक चाही.
ज्ञात हो कि माइक्रोसॉफ्ट सीईओ सत्या नडेला सेहो एही बात पर जोर देइत कहने छलाह जे हुनक कम्पनी यूजर्स डाटा कें सुनिश्चित आ सुरक्षित करबाक हेतु समाधान पर काज क' रहल छनि. पिचई हुनक बात कें आगू बढ़बैत बजलाह जे उपयोगी आ रीचेबल सूचनाक खगता एखनो ओतबे अछि जतेक दू दशक पूर्व गूगल स्थापना समय मे छल.


text:
किसान क्रेडिट कार्ड
अइ भाग मे किसान क्रेडिट कार्ड स जुड़ल जानकारी देल गेल छै.
उद्देश्य
किसानक कें हुनकर ऋण कें आवश्यकताअक (कृषि संबंधी खचरें) कें पूर्ति कें लेल बेसि एवं समय पइर ऋ ण कें सुविधा प्रदान करनाय साइथ ही आकस्मिक खर्चाक कें अलावा सहायक कार्यकलापक सं संबंधित खर्चाक कें पूर्ति करनाय. इ ऋ ण सुविधा एकटा सरलीकृत कार्यविधि कें माध्यम सं यथा आवश्यकता आधार पइर प्रदान कैल जायत छय.
पात्नता
- सभी किसानक-एकल/ संयुक्त उधारकर्ता जो कि स्वामित्वधारी किसान अछि.
- किराए कें काश्तकार, जुबानी पट्टाधारी एवं साझा किसान आदी.
- स्व सहायता समूह या संयुक्त दायित्व समूह कें किसान जइ मे किराए कें काश्तकार, साझा किसान आदी शामिल अछि.
- किसान, शाखा कें परिचालन क्षेत्र कें अंतर्गत एवाक चाही.
तकनीकी व्यवहार्यता
- माइट कें उपयुक्तता, मौसम आ पर्याप्त सिंचाई कें सुविधा कें उपलब्धता
- उत्पाद कें भंडारण कें उपयुक्तता
- भण्डारण ईकाई कें उपयुक्तता
कार्ड जारी होनाय
- इ योजना केंअंतर्गत अविरत आधार पइर संव्यवहारक कें रिकार्ड कें आसानी सं राखय कें लेल किसान कें एकटा क्रेडिट कार्ड-सह-पासबुक देल जायत छै जइ मे नाम, पता, भूमि-धारक कें ब्यौरा, उधार सीमा/उप-सीमा वैधता अविध आदी मिलयत रहल छै. पासबुक मे अन्य बातक कें साइथ हिताधिकारी कें पासपोर्ट आकार कें फोटो देल जेतय.
- खाता परिचालन करएयत वक्त हिताधिकारी कें पासबुक देवय कें होयत.
ऋण की राशि
- पहिल वर्ष कें लेल अल्पावधि ऋ ण सीमा प्रदान कैल गेल छै जे की प्रस्तावित फसल पद्धति एवं वित्त कें मान कें मुताबिक उगाएल गेल फसलक पइर आधारित हेतय.
- फसलोत्तर/ घरेलू / उपभोग कें आवश्यकताअक एवं कृषि आस्तियक,फसल बीमा, वैयक्तिक दुर्घटना बीमा योजना (पीएआईएस) एवं आस्ति बीमा कें रखरखाव संबंधी खर्चाक.
- हरेक अगला सालक (दोसर, तेसर, चौथा साल) मे इ सीमा10प्रतिशात कें दर सं बढ़ा देल जेतय(पांचवा साल कें लेल किसानक कें अल्पाविध ऋ ण कें सीमा पहिला साल सं लगभग 150 प्रतिशतअधिक कें स्वीकृति देल जेतय)
- केसीसी कें सीमा कें निर्धारण करइत समय कृषि यंत्रक/उपकरणकआदी कें रुप मे छोइट राशियक कें निवेश कें आवश्यकताक (जैना स्प्रेयर, हल आदी) जे की एकटा साल कें अविध मे देय होयत कें शामिल कैल जेतय ( ऋ ण कें इ हिससा कें दोसर सं पांचवां साल कें स्वत: आधार पइर शामिल नहि कैल जेतय परन्तु संबंधित साल कें लेल बेसि सं बेसि आहरण सीमा कें गणना करयत समय हरेक साल मे अइ अंश कें लेल ऋ ण कें आवश्यकता कें शामिल कैल जेतय.
- चौथा बिंदु मे बताएल कें अनुसार पांचवा साल कें लेल अल्पाविध ऋ ण सीमा कें गणना साथ हीं ऊपर पांचवा बिंदु मे बताएल कें अनुसार देल गेल निवेश ऋ ण अपेक्षाक (पांच साल मे सर्वाधिक) कें बेसि सं बेसि अनुमत्त सीमा (एमपीएल) होयत एवं ओकरा किसान क्र ेडिट कार्ड सीमा कें रूप मे संस्वीकृत कैल जेतय.
- पहिल साल कें लेल आंकल गेलय अल्पाविध ऋ ण सीमा कें संग अपेक्षति अनुमानित निवेश ऋ ण सीमा जैना की ऊपरबताएल गेल छै.
विशेषताएं
- केसीसी कें उधारकर्ता कें एकटा एटीएम सह डेबिट कार्ड जारी कैल जेतय(स्टेट बैंक किसान डेबिट कार्ड) ताकी ओ एटीएमक एवं पीओएस टर्मिनलक सं आहरण कयर सकय.
- केसीसी एकटा विविध खाताक कें स्वरूप कें होयत. अइखाता मे कोनों जमा बचल रहल कें स्थिति मे ओय पर बचत खाता कें समान ब्याज भेटतय.
- केसीसी मे 3 लाख टाका तइक कें राशि पइर प्रसंस्करण शुल्क नहि लगायत जायत छै.
निम्नलिखित कें लेल संपाशर्वक प्रतिभूति मे छूट देल गेल छै:
- 1 लाख टाका तइक कें सीमा पर
- 3 लाख टाका तइक कें ऋ णक कें सीमाआक कें लेल जइ कें संबंध मे वसूली कें लेल गठबंधन व्यवस्था कैल गेल छै.
- केसीसी खाता कें वार्षिक आधार पइर नवीकरण करनाय आवश्यक छै जे की उपर्युक्त देय तारीखक सं काफी पहिले कैल जेनाय आवश्यक छै ताकी5 सालक कें लेल सतत आधार पर एकर ऋ ण सीमा कें जारी राखल जा सकय. अत: शाखाअक कें सुनिश्चित करय कें हेतय की ओ यथा आवश्यकता परिसीमन अधिनियम कें तहत 3 सालक कें समाप्ति कें पहिले नवीकरण पत्र प्राप्त करय लेय.
- इ नवीकरण कें उद्देश्य कें ध्यान मे रखयत वर्तमान अनुदेशक कें अनुसार शाखाक (उगाएल गेल फसलक/ प्रस्तावित फसलक कें संबंध मे) संबंधित उधारकर्ताअक सं एकटा साधारण-सा घोषणा-पत्न प्राप्त कयर लिअ. केसीसी उधारकर्ताअक कें संशोधित एमडीएल आवश्यकताअक कें निर्धारण प्रस्तावित फसल कें पद्धति एवं ओय कें द्ववारा घोषित क्षेत्रफल कें आधार पइर कैल जेतय.
- पात्र फसलक कें फसल बीमा योजना- राष्ट्रीय कृषि बीमा योजना (एनएआईएस) कें अंतर्गत कवर कैल जेतय.
अन्य महत्वपूर्ण बात
- सीमा तय करयत समय शाखाक किसान कें समूचा साल कें लेल उत्पादन कें ऋ ण आवश्यकताअक कें लेल जइ मे फसल उत्पादन सं संबंधित सहायक गतिविधियक जैना कृषि संबंधी मशीनरी/उपकरण कें रखरखाव, बिजली प्रभार आदी कें ऋ ण जरूरतक सें हों शामिल अछि.
- क्रेडिट सीमा कें अंदर उधारकर्ता कें सम्बद्ध गतिविधियक आ फसलोत्तर क्र ेडिट जरूरतक सें हों मुहैया करवाएयल जा सकय छै. क कार्ड कें अंतर्गत ऋ ण सीमा जिला स्तरीय तकनीकी समिति (डीएलटीसी)/राज्य स्तरीय तकनीकी समिति (एसएलटीसी) कें सिफारिशक कें मुताबिक परिचालन जोत, फसल पद्धति तथा वित्त कें मात्ना कें आधार पइर नियत कैल जा सकय छै. यदि डीएलटीसी/एसएलटीसी ने जत की फसल कें लेलवित्त कें मात्ना कें सिफारिश नहि कैने छै या शाखा कें विचार कें अनुसार आवश्यक राशि सं कम कें सिफारिश कैल गेल छै त शाखाक आंचिलक कार्यालय कें विधिवत अनुमोदन कें बाद फसल कें लेल उचित वित्त की मात्ना तय कयर सकय छी.
- क्रेडिट कार्ड कें सीमा तय करय कें लेल परिचालन जोत मे पट्टा लेल गेल जमीन कें सें हों शामिल कैल जेतय आ पट्टा देल गेल जमीन केंछोइड़ देल जेतय.
- शाखाक अपन विवेक कें मुताबिक स्वीकृत कैल गेल संपूर्ण क्र ेडिट सीमा कें भीतर, क्रेडिट आवश्यकताआक पइर, मौसम तत्व कें लेयत, उप-सीमा तय कयर सकय छै.
ऋणक कें संवितरण
फसलक कें कटाई सं संबंधित जरूरतक कें मुताबिक ऋ णक कें नकदी संवितरण कैल जायत छै.
चुकौती
खरीफ(एकल)-(1 अप्रैल सं 30 सितम्बर )-31 जनवरी
रबी(एकल)-(1 अक्तूबर सं 31 अक्तूबर)-31 जुलाई
दोहरी/विविध फसलक (खरीफ एवं रबी फसलक)-31 जुलाई
दीर्घाविध फसलक(साइल भर)-12 माह (पहिले संवितरण कें तारीख सं)
साधारण दस्तावेज
क. मांग वचन पत्न
ख. संमिश्र दृष्टिबंधक करार कें विलेख (सीएचए-1)
ग. प्राधिकार पत्र (एचजी-15)
घ. कृषि-ऋण अधिनियम या साम्यिक बंधक या जमीन कें कानूनी बंधक कें मुताबिक जमीन का . चार्ज (सीएचए-4)
च. गिरवी पत्र (ओडी-159)
छ. विविधवत डिस्चार्ज कैल होयत स्टो)रेज रसीद कें गिरवी
ज. 12 महीने कें भीतर या उत्पद कें बिक्र ी पइर अग्रिम कें चुकौती कें वचन
झ. स्टोधरेज ईकाई कें बैंक कें ग्रहणाधिकार कें सूचना
ञ.गोदाम/कोल्डो स्टोबरेज कें मालिक सं गिरवी राखल गेल स्टोरेज रसीद कें प्रस्तुति कें बगैर माल सुपुर्द नहि कैल जायत सं संबंधित वचन ) एल-515
त. एल-516 (यदि जरूरत होय)
नोट :
- उपरोक्त ड) सं झ) तइक कें दस्तावेज केवल स्टोरेज रसीद पइर स्वीकृत उप-सीमा कें लेल ही लागू होयत.
- यदि किसान कें परिसर मे स्टोउर कैल गेलय उत्पाद पइर उत्पाद विपणन सीमा कें विस्तारित कैल जायत छै त स्टोर कैल गेल उत्पाद पइर दृष्टिबंधक प्रभार कें कवर करय कें लेल दृष्टिबंधक विलेख (सीएचए-1) पर्याप्त हेतय.
ऋण कें लेल कैना आवेदन करूं
आवेदक कोनों नजदीक कें कोनों एसबीआई या कोनों राष्ट्रीय बैक कें शाखा सं संपर्क करूं जे की कृषि अग्रिम कें कार्य करयती होय या ओ ग्रामक मे दौरा करय वाला कोनों विपणन अधिकारी सं सें हों संपर्क कैल जा सकय छै.
स्त्रोत : स्टेट बैंक ऑफ इंडिया और बैंक ऑफ इंडिया।।


text:
अजय धारी सिंह
मधुबनी: आईटी सेक्टर क दिग्गज कंपनी टाटा कंसल्टेंसी सर्विसेज (टीसीएस) सोमदिन इतिहास रचि देलक । दिनक कारोबार मे पहिल बेर कोनो भारतीय कंपनी क पूंजीकरण 100 अरब डॉलर क पार पहुँचि गेल। एहि आंकड़ा कए पार कए टीसीएस शेयर बाजार मे इतिहास बनेनिहार पहिल कंपनी बनि गेल । उद्योग जगत क दिग्गज लोक सब कंपनी क एहि उपलब्धि पर बधाई देलखिन । सोमदिन बीएससी पर भोरे भोर कंपनी क शेयर मे 4% क तेजी देखल गेल मुदा इंट्रा-डे ट्रेडिंग आधार पर कंपनी क शेयर मे कुल 2% क तेजी देखल गेल आ ओ 3,577 टका क स्तर पर पहुँच गेल । एकरा संगे कंपनी क बाजार पूंजीकरण सेहो 6,78,002 लाख करोड़ क आंकड़ा पर पहुँचल । एहि स पहिने टीसीएस क शेयर क दाम शुक्रदिन 7% मजबूत भेल छल । 100 करोड़ डॉलर क कंपनी बनला पर टीसीएस क चेयरमैन एन चंद्रशेखरन कहलाह जे बड्ड दिन स एहि दिनक आस देखैत छलौं’। अई मजबूती सँ कंपनी के निवेशक के सम्पति एक दिन में 40,000 करोड़ टका बढ़ि गेल । जनवरी सँ मार्च 2018 धरि एकटा बड़का प्रोजेक्ट हाथ मे एला सँ कंपनीक पिछला वित्तिय वर्ष मे सबसँ बेसी शुद्ध लाभ भेल । टीसीएस कंपनी बृहस्पति दिन शेयर बाजार बंद भेलाक बाद वित्त वर्ष 2017-18 क अपन रिजल्ट घोषित केने छल । तखन कंपनी दिस सँ 6,904 करोड़ क शुद्ध लाभ क ऐलान कैल गेल छल। कंपनी क पिछला वित्त वर्ष मे 32,075 करोड़ टकाक ऑपरेशनल लाभ भेल छल जे वित्त वर्ष 2016-17 क तुलना मे 8.2% बेसी छल। ओना अई सँ पहिने 2007 मे रिलाइंस इंडस्ट्री 100 अरब पार करय बला पहिल कंपनी बनल छल मुदा बाद मे ओकर पूंजीकरण घटि गेल रहय ।
एहि क संगे कंपनी दुनिया क 100 अरब डॉलर क पूंजीकरण बला 63 कंपनी क एलीट ग्रुप मे आबि गेल । 128 देश क जीडीपी से बेसी अछि टीसीएस क मार्केटकैप । पाकिस्तान क कोनो स्टॉक एक्सचेंज (पीएसइ) मे लिस्टेड सब कंपनी सँ बेसी छैक । 1 डॉलर में 116.08 टा पाकिस्तानी रुपैया अबैत छै । अई लिहाज सँ जोड़ल जाय त 559 लिस्टेड कंपनीक शेयर कए मार्केटकैप 80 अरब डॉलर (9,32,589 पाकिस्तानी रुपैया) होएत अछि । टीसीएस क मार्केटकैप पाकिस्तान स्टॉक एक्सचेंज (पीएसइ) क कुल मार्केटकैप सँ 25% बेसी अछि । ओना दुनिया क सबसँ बेसी पूंजीकरण बला कंपनी मे एप्पल (840 अरब डॉलर), गूगल क अल्फाबेट (746.03 अरब डॉलर), माइक्रोसॉफ्ट (731 अरब डॉलर), फेसबुक (482अरब डॉलर) सनक कंपनी अछि ।


text:
तेलहरा, चेचर आ चौसा मे उत्खनन लेल केंद्र देलक मंजूरी
खुदाई पर खर्च होएत 40 लाख टका
बलिराजगढ़ लेल केंद्र स मांगल गेल टका
पटना : बिहार क प्राचीन स्थल कए उजागर करबा लेल राज्य सरकार अपन दिस स पहल शुरू क देलक अछि। केंद्र सरकार बक्सर जिला क चौसा, नालंदा जिला क तेलहारा आ वैशाली जिाला क चेचर मे पुरातात्विक स्थल क खुदाई करबा लेल बिहार सरकार कए अनुमति द देलक अछि। दोसर दिस मधुबनी जिला क बलराजगढ़ मे पांच हजार साल पुरान बारह सौ एकड़ मे पसरल पुरातात्विक स्थल क खुदाई लेल आर्किलॉजिकल सर्वे आॅफ इंडिया क पटना शाखा केंद्र स धन मुहैया करेबाक अनरोध केलक अछि। आधिकारिक सूत्र क अनुसार कला आ संस्कृति विभाग कए खुदाई करेबा लेल केंद्र स लाइसेंस भेटल अछि। राज्य सरकार एहि पुरातात्विक स्थल क खुदाई करेबा लेल एखन तरीख क घोषणा नहि केलक अछि मुदा उम्मीद कैल जा रहल अछि जे नवका साल क पहिल मास स इ काज शुरू भ सकैत अछि। आधिकारिक सूत्र क अनुसार एहि धरोहर क खुदाई पर 40 लाख टका खर्च होएत। ज्ञात हुए जे हाजीपुर लग चेचर मे आर्किलॉजिकल सर्वे आफ इंडिया 1979 मे खुदाई केने छल। तखन ओहि ठाम ताम्रपाषाण कालीन पुरावशेष भेटल छल।। एहि स्थल क खुदाई स आब नव पाषाण कालीन अवशेष भेटबाक संभावना अछि। चौसा मे गुप्तकालीन आ तेलहरा मे खुदाई स बौद्ध कालीन अवशेष भेटबाक संभावना अछि। दरअसल बिहार क पूरा इलाका पुरातात्विक कलाकृति स भरल अछि। मुख्यमंत्री नीतीश कुमार कई मौका पर एहि धरोहर पर स माटी हटेबाक मांग केंद्र सरकार स केलथि। हाल मे उत्तर प्रदेश क डौडिंया खेड़ा मे सोना क खोज लेल भेल खुदाई पर आपत्ति करैत नीतीश कहने छलाह जे एहन खुदाई स बेसी जरूरी बलिराजगढ क खुदाई अछि जाहि ठाम सोना स बेसी मूल्य क संस्कृति नुकायल अछि।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, Hawai seva, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
अछाम जिला
अछाम, नेपालक सुदूरपश्चिमाञ्चल विकास क्षेत्रमे रहल एक पहाडी जिला छी। १,६८० वर्ग किलोमिटरमे फैलल अछाम, नेपालक दुर्गम जिलासभमे सँ एक छी। हाल सेवामे नैरहल साँफेबगर विमानस्थल, सदरमुकाम मंगलसेनसँ आठ घण्टा पैदल दुरीमे अछि।
विषय सूचीसभ
जिलाक नामकरण[सम्पादन करी]
भौगोलिक अवस्थिति[सम्पादन करी]
- अक्षांश: २८.४५" उत्तरसँ २९.२३" उत्तरधरि
- देशान्तर: ८१.२" पूर्वसँ ८१.३५" पूर्वधरि
- समुद्र सतहसँ उचाई: ५४० मिटरसँ ३८२० मिटरधरि
- क्षेत्रफल: १६९२ वर्ग किलोमिटर
- सिमाना: पूर्वमे कलिकोट आ दैलेख जिला, पश्चिम- डोटी जिला, उत्तर-बाजुरा आ बझाङ जिला आ दक्षिण- दैलेख जिला, सुर्खेत जिला, कैलाली जिला
प्रमुख व्यापारिक केन्द्र[सम्पादन करी]
अछाम जिलाक प्रायः सब व्यापारिक केन्द्रसभमे यातायातक सुविधा उपलब्ध अछि। यतयक व्यापारिक केन्द्रसभमे प्रायः दैनिक उपभोग्य वस्तु तथा स्थानिय उत्पादन वस्तुसभके खरिद बिक्री होइत अछि। ई जिलाक प्रमुख व्यापारिक केन्द्रसभ निम्नानुसार अछि। :-
- बासकाडा
- साँफेबगर
- विनायक
- कमलबजार
- मंगलसेन
- वयलपाटा
- जयगढ
- ढुंगाचाल्ना
- तुर्माखाँद
- बुढाबगर
- चौरपाटी
- ठांटी
- चौखुट्टे
- गैरीटाँड
- मुजाबगर
- दर्ना
- शान्तडा


text:
पटना : बिजली संकट झेल रहल बिहार मे एकटा आओर बिजली घर लगबाक बाट खुजि गेल अछि। जानकारी क अनुसार इ बिजली संयंत्र बांका मे लागत। बिहार विद्युत बोर्ड आ एनटीपीसी मिल कए इ बिजली संयंत्र लगाउत। बांका मे प्रस्तावित इ तेसर बिजली घर होएत। एहि स पहिने दूटा निजी कंपनी बिजली संयंत्र लगा रहल अछि। जानकारी क अनुसार चार हजार मेगावाट क्षमता क मेगा सुपर थर्मल पावर केंद्र स्थापित करबा लेल जमीन ताकल जा रहल अछि। एकरा लेल एनटीपीसी पहाड़ी इलाका क 2,440 एकड़ जमीन क मांग केलक अछि। कंपनी एहि संबंध मे एकटा मांग पत्र बांका प्रशासन कए पठेलक अछि। एहि पर प्रशासन ककवारा आ कटोरिया क बीच प्रभावती नगर इलाका क आसपास क जमीन परियोजना लेल उपलब्ध करेबाक निर्णय लेलक अछि। विद्युत बोर्ड आ एनटीपीसी क अधिकारी बुधदिन बांका जा कए प्रस्तावित स्थल क जायजा लेलथि।
सरकारी क्षेत्र क थर्मल पावर स्थापित भेला स एकरा लेल जमीन क अधिग्रहण सेहो सरकारी स्तर स कैल जाएत। विद्युत बोर्ड क अधिकारी क कहब अछि जे बांका मे जमीन भेटला स आब आगू क प्रक्रिया शुरू होएत।
एहि संबंध मे सांसद पुतुल कुमारी कहलथि जे थर्मल पावर केंद्र लगबा स बांका क विकास कए गति भेटत। बांका लेल इ एखन धरिक सबस पैघ उपलब्धि अछि। ओ कहलथि जे बिहार क बिजली संकट दूर करबा लेल विद्युत बोर्ड आ एनटीपीसी मे समझौता भेल अछि। एकरा लेल जे जमीन क जरूरत होएत बांका देबा लेल तैयार अछि। ओ बांका क बेकार पडल पहाड़ी बंजर भूमि पर थर्मल पावर केंद्र बनेबाक प्रस्ताव देलथि अछि। दोसर दिस बांका क भू-अर्जन पदाधिकारी जयश्री ठाकुर कहला जे एहि संबंध मे प्रशासन कए कईटा पत्र भेटल अछि। कटोरिया-चांदन इलाका क जमीन चिन्हित कैल गेल अछि। एनटीपीसी आ विद्युत बोर्ड क टीम प्रस्तावित जमीन क मुआयना केलक अछि। टीम दिस स झंडी भेटला पर जमीन अधिग्रहण क प्रक्रिया शुरू कैल जाएत। ओ कहलथि जे प्रभावती नगर लग कटोरिया मुख्य सड़क पर ढाई हजार एकड़ स अधिक जमीन उपलब्ध अछि। एहि मे रैयती आओर बिहार सरकार दूनू क जमीन अछि। गौरतलब अछि जे एहि ठाम पहिने स निजी क्षेत्र क दूटा कंपनी पावर प्लांट लगा रहल अछि।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna


text:
बिहार के मधुबनी जिला मे ट्रेन-बोलेरो के एकटा भीषण टक्कर मे 14 लोक मारल गेलाह. गंभीररूप सं घायल लोक के इलाज पास के अस्पताल मे चलि रहल अछि. ई टक्कर मधुबनी स्टेशन सं आगां आओर राजनगर स्टेशन सं पहिने भरिया-विशुनपुर के बीच भेल.
दिल्ली सं जयनगर जाए वाला गरीबरथ ट्रेन अपन पूरा स्पीड मे छल. ट्रेन मधुबनी सं करीब साढ़े बारह बजे दिन मे खुलला के बाद जयनगर जा रहल छल कि बिना फाटक वाला
गुमटी पर ई दुर्घटना भ गेल.
बोलेरो मे सवार ज्यादातर लोक महिला आओर बच्चा सभ छलखिन्ह. ओ सभ अपन परिवार के एकटा सदस्य वीणा देवी के मुखिया मे जीतय के खुशी मनाबय लेल राजनगर जा रहल छलखिन्ह. वोट के गिनती राजनगर मे भ रहल छल.
टक्कर एतेक जोरदार छल जे बोलेरो काफी दूर तक धिसटैत गेल. बोलेरो गरीबरथ के इंजिन मे फंसि गेल. एहि सं रेल ट्रेक जाम भ गेल. एहि रूट पर गाड़ी के अनाय-जनाय बंद भ गेल.
आब गरीबरथ के वापस दोसर इंजिन सं मधुबनी ल जाएल जाएत. एहि लेल घटनास्थल पर एकटा स्पेशल राहत-बचाब ट्रेन आबि रहल अछि. एहि मे टाइम लागि सकैत अछि. राति तक ट्रेक साफ होए के उम्मीद अछि.
दुर्घटना के बाद इलाका मे कोहराम मचि गेल. लोक सभ शोक मे डुबि गेल छथिन्ह. खुशी के जगह मातम ल लेने अछि. गुस्सा मे लोक सभ के पुलिस के संग झड़प सेहो भेल. लोक सभ पटरी पर जमल छथिन्ह.
आजादी के एतेक दिन बादहुं रेलवे बिना फाटक वाला गुमटी के फाटक वाला मे नहि बदलि पाएल अछि. ममता बनर्जी के रेलमंत्री बनला के बाद बिहार मे रेल के हाल आओर खराब भ गेल.
ममता जी तं आब पश्चिम बंगाल के मुख्यमंत्री बनि गेलीह आब देखल जाए हाल किछ सुधरैत अछि कि नहि. रेलवे मे सुरक्षा-संरक्षा के हाल खराब अछि. ओना लोक के सेहो सावधानी बरतबाक चाही. नहि पहुंचय सं देर पहुंचनाय नीक.
हमर ईमेल:-info@hellomithilaa.com


text:
Dhrub jha ,अपन मिथिला भादौ,६ :- जनकपुर उपमहानगरपालिका बार्ड नम्बर १५ रामपुर टोल निवासी अन्दाजि २२ /२३ बर्षक महिला घटना पस्चात उपचार हेतु जनकपुर अंचल अस्पताल पहुंचल पुलिसके कथन छैक ।
उपचारमे संग्लन चिकित्सक सभक अनुसार महिलाक स्वास्थ्य अवस्था सामान्य रहल अछि ।
ओ महिला अपन पहिचान आ काटल गेल चोटि सेहो देखाबय नहि चाहलक अछी । एम्हर एहि सन्दर्भमे धनुषा जिलाक एसपी लालमणी आचार्य घट्ना सम्बन्धमे बजैत कहलाह " अखन तक जिलाक चाइर स्थानमे भेल एहि घटनाक पिडित सभक अनुसार कोनो व्यक्तिद्वारा कएल गेल घटना नगि रहल आ रहस्य कायम छैक " । तहिना आगा बजैत एसपी आचार्य कहलाह जे कोनो किरा - मकोराक कारणे इ घटना भेल बातक अनुसन्धान भरहल अछी । एहि सन्दर्भमे हमरा लोकनि उपर जानकारी कराचुकल आ इ सम्स्या देशक बिभिन्न जिलामे भेलाक कारणे अपना लोकैन सेहो उपरका आदेशक प्रतिक्षामे रहल हुनक कहब छल ।
स्मरणीय अछी चिकित्सक , पुलिस या कोनो स्थानीय एहि बातके अखन तक स्पष्ट रुपमे पुष्टि नहि कसकल अछी !
हल्लाके पाछु तनावमे नहि रहयलेल आ कोनो घटना भेलापर तत्काल पुलिसक खबर करलेल एसपी आचार्य आग्रह सेहो कएलन्हि अछि ।।
साभार.✍👤dhrub jha
जनकपुर


text:
सम्पूर्ण मधुश्रावणी पूजा
मधुश्रावणी पूजा सैं पहिने लड़का बाला ओहिठाम लड़की बला क ओतय सं नोत जाइत अछि. नोत में पांच टा रांगल सुपारी आ पीरा कागज़ पर लाल कलम सं लिखल लड़का क पिता क नाम सं पता जाइत अछि . मधुश्रावणी पूजा क ओरिआओन जाहि कन्या के नव विवाह भेल छनि ओ सावन क चौठ क संध्या काल भिन्न प्रकारक फूल आ पात तोरि रखैत छैथ जाहि घर में पूजा होयत टकरा बढियां सैं साफ़ कय निचा देल चित्र क अनुसार अरिपन पडत ।
पूजा क सामग्री –
गौरी बनेवाक लेल
साँझ खन भगवती ,महादेव ,ब्राह्मण ,हनुमान और गौरी कय गीत गावि, दुईब,कांच हल्दी ,धनिया (कनी )मिला क गौर बनत,जकरा ढउरल सरवा पर एकटा सिक्का पर गौरी राखि पान क पात स झापि ,पान क पात क ऊपर सिंदूरक गद्दी राखि ललका कपडा स झापि भगवति लग राखि देवेइ I
पाँच टा मैना पात आ पाँच टा केरा पात सासुर दिस सं आ पाच टा मैना पात आ पाँच टा केरा पात नैहर दिस सं रहत जाहि में सबटा पर पाँच पाँच टा बिसहारा सिन्दूर सं ,काजर सं ,पिठार सं आ श्री खंड चानन सं लिखल जायत
कुसुमावती,पिङ्गला,चनाई,एवं लीली क पूजा क लेल चारि गोट करा क पात क पुड़ा बनायल जायत
नैवेद्य क लेल – अरवा चावल,चूड़ा,चीनी ,आम,कटहल,केला,अंकुरी , चनाई क हेतु एकता डाली में अरबा चावल ,पैसा और एटा छाछी में दही रहत ,
बिन्नी के मोटरी में – धनी,धान,दुब ,हरिद ,सुपारी ,बड़ी इलाइची,लौंग ,छोटकी इलाइची (11 टा क )आ पैसा सब के एक टा ललका कपडा में बाँधी के पोटरी बनायल जायत,
पुरहर ,पातिल आ ओहि के निचा में धान राखल जायत
गाय क दूध ,पान सुपारी ,गौरी क लेल फूल ,नीम क पात,नेबू,कुश,
पाँच टा मईटक बिसहारा नैहर सं आ पाँच टा सासुर सँ ।।
पहिल दिन क कथा
मौना पंचमी क कथा -
एक दिन एकटा बूढी स्नानक हेतु पोखैर गेलि त देखलखिन जे धार में एकटा चिकनी पात पर पाँच टा किछु लहलाहैत अछि I ओ जीव सब बूढी के कहलखिन जे –हे बूढी ! गाम जा क लोक सब के सूचित क दिअऊ जे आई मौनी पंचमी थिकैक से लोक सब अपना घर आँगन के निक जेकाँ पवित्र कय,स्नान कय पाँच टा मईटक आकृति बना ओहि में सिंदूर-पिठार लगा दूभि साईट देथिन आ हुनका पर नेबो, नीमक पात ,कुश चढेथिन I नव बर्तन में खीर आ घुरजौर बनेती .ओकर बाद बिसहारा क पूजा कय हुनका दूध,लावा ,खीर आ घुरजौर चढ़ा अपनों सब नेबो नीम खीर-घुरजौर के सेवन करैथ I जे कियो एही प्रकारे पूजा करता तिनका कल्याण हेतनि I
बूढी गाम आबि सबके कहलखिन I सब गोटा बूढी के कहलानुसारे पूजा केलनि,मुदा किछु लोग एकरा मात्र खिस्सा बुझि अनठा देलैथ I जे सब पूजा केलैथ से सब त ठीक रहला मुदा जे नय केलैथ से सब राति में मरि गेल I गावँ में हाहाकार मचि गेल I सब लोग धार लग ओहि बूढी संगे फेर गेलैथ त देखलखिन जे पाँचो बिसहारा साँप ओहिना लहलहैत छेलेथ I सब हुनका आगु कल जोरि मुइला क जियेवाक उपाय पुछलखिन I तखन बिसहारा कहलखिन जे – पहिने त ओ सब हमरा अनुसारे पावनि नहीं केलैथ ते सब मरि गेला ,आब एके उपाय जँ गाम में ककरो कराही में खीर-धोरजौर लागल हैत तँ ओकरा मूईल सब के मुँह में चटा देवैक त ओ सब पुनः जीवित भय जेता मुदा आगु सं नियमित मौनी पंचमी के पूजा करता I
गाम क लोक बिसहारा क कहलानुसार केलेथ आ सब मुइल लोक सब पुनः जीवित भय गेला ,और सब गोटा बिसहरी माता क प्रणाम कई हुनका स क्षमा मंगलैथ I
बिसहारा क जन्म
एक दिन गौरी महादेव सरोवर में जल क्रीङा करैत छलाह I संयोगवश शिव के वीर्य स्खलन भय गेल I महादेव ओकरा पुरैनिक पात पर राखि देलखिन I ओहि सं बिसहारा पाँचो बहिन क जन्म भेल I महादेव के अपना संतान पाँचो बिसहारा सं मोह भय गेल ,ओ प्रतिदिन सरोवर में स्नान लेल जाथिन आ बङी -बङी काल धरि ओकरा सब संगे खेलैथ I गौरी क संदेह होमए लगलैन I ओ एक दिन महादेव के पाछु पाछु सरोवर तक गेलथ आ ओतय शिव के अनका संगे खेलाइत देख क्रोधित भय गेलैथ आ सब बिसहरी के फेकए लागलि I तखन महादेव हुनका बुझेलखिन जे ई सब हुनकर बेटी छिएनि आ कल्याणकारी छैथ I मृत्युभुवन में सावन मास जे एय पाँचो बहिन छी-जाया ,बिसहरी ,शामिलबारी आ दोतलि के पूजा करतैथ ओ धन-ध्यान सं पूर्ण होयतथि आ ओकरा सब तरहे कल्याण होयत I
कथा सुनला उपरांत नीचा लिखल बाचो बीनी सुनितीं -
बाचो बीनी
“पुरैनिक पत्ता ,झिलमिल लत्ता ताहि चढ़ी बैसली बिसहरी माता I
हाथ सुपारी खोईंछा पान ,बिसहरी माता करती शुभ कल्याण
“II
देवता सब के प्रणाम करि बिनी क पोटरी कलश पर राखि सब जेष्ठ सब के प्रणाम करि ,पूजा बला साडी खोलि राईख देथिन,जकरा फेर सब दिन पूजा काल पहिरल जायत I
साँझ में साँझ आ कोहवर क गीत गायल जायत I एहिना मधुश्रावनी सं एक दिन पूर्व तक पूजा कथा आ बीनी होईत रहत I
पहिल दिनक मधुश्रावणी पूजा कथा समाप्त भेल , आगू क्रमशः दिन प्रतिदिनक पूजा कथा प्रेषित करैत रहब..कुनु त्रुटि लेल समस्त मिथिला सँ क्षमा चाहब..!!!
मिथिला मंथन
साभार - संस्कार मिथिला


text:
पानि सिर के ऊपर सं बहि रहल अछि...
पानि आब सिर के ऊपर जा रहल अछि. बर्दाश्त नहि भs रहल अछि. किछ करु नहिं त किछ कs लेब. कतेक इंतजार करु. सिर्फ कोसी के पानि सिर के ऊपर सं नहिं बहि रहल अछि. हालात सेहो तेहने अछि. बांध टूटला के एतेक दिन भेला क बादो कईटा इलाका मे राहत के कोनो किरण नहिं दिखाई द रहल अछि. जेना तेना कs लोक सभ शहर दिस भागि रहल छथिन्ह जान बचाबय लेल. मुदा शहर मे सेहो कतहुं किछ पता नहिं चलि रहल अछि. सभ किछ अव्यवस्था के शिकार अछि. नहि खाय केर व्यवस्था अछि नहि रहय केर... बचय लेल ऊंच स्थान पर... बांध पर... डीह पर आबि त गेलहुं मुदा कपड़ा -लत्ता नहिं अछि पिछला पन्द्रह सोलह दिन सं एकेटा कपड़ा पहिनने छी. ई हाल बाढ़ि मे फंसल बेसि सं बेसि लोकक अछि. अपना त केहुआ बर्दाश्त कs रहल छी मुदा नुनु... धिया पुता... बुढ़ बाबा.. काकी... दाई के देखि मन छटपटाइत अछि. लगैत अछि पागल भs जाएब... भs कि जाएब भए गेल छी. एतेक निरीह कहिओ नहिं छलहुं. जीबैत छी मुदा मरलो सं बदतर हाल मे. बाढ़िक हाल... अपन लोक केर हाल... गाम घर केर हाल देख कनय केर मन करय अछि. मुदा कानैत नहिं छी अपने कानय लागब त दोसर के कि भरोस देयब. करेज फाटय अ तखनो दोसर के भरोस दैत छी जे घबराऊ नहिं ऊपर वाला छथिन्ह नहिं किछ जरूर होएत. मुदा जे तबाही देखलहुं ओकरा देखि भीतर सं इहो भरोस डगडगा जाएत अछि. सेना लागल... नीक लोक मदद के लेल आगां आबि रहल छथिन्ह मुदा हुनका लेल त ई अनजाने स्थान अछि न. एहि ठामक नेता... दबंग... जोड़गर लोक सभ जेना चाहैत छथि अपन हिसाब सं राहत चलाबैत छथि. राशन ...सामानक खेप पर हुनकर कब्जा भs जाएत छनि. कमजोर लोक... गाम घर सं आएल लोक के टरकाबैत रहैत छथिन्ह. एना निहारैत छथि जेना कोना दोसर लोकक...ग्रहक प्राणि होय. हेकारत सं देखैत छथिन्ह. एक- दु टा राहत कैम्प बनलो अछि त ओहि मे लोक सभ के ठुसि देल गेल होए. अहां राहत केर बात करय थी कतए सं आबैत अछि आओर कतs चलि जाएत अछि... कोनो पता नहिं चलि पाबि रहल अछि.
अहां कहय छी जे बाढ़ि मे सय- दु सय लोक मारल गेल अछि मुदा सोचिऔ जे पानि अपना संग गाम केर गाम बहा लs ओ कि लोक के राहत केर लेल छोड़ि देने होएथिन्ह. सैकड़ों- हजारो लोक बहि गेल. कोनो संख्या नहिं अछि. पानि कमत त हुनकर सभ केर बारे मे पता चलत... धीरे-धीरे खबर बाहर आएत. कहय छी कुरसेला मे गंगा मे मिलि गेलाह के बाद कोसीक पानि किछ कम होएत मुदा अखनो पानि के हाल तेहने अछि. नब-नब इलाका मे पानि भरि रहल अछि. दोसरो इलाका मे बाढ़िक पानि घुसि रहल अछि. पानि कम भेले सं कि कs सकय छी ओतेक दिन सं केहुना जीबैत छी किछुओ खा ...खर-पात खा. देह मे दम नहिं रहल. केहुना खाड़ भs पाबैत छी. केना जाएब शहर दिस. लोक सभ बीमार सेहो पड़ल छथिन्ह. ककरा सं देखायब कोनो वैध... डॉक्टर होय तखन नहिं. सभक हाल एके जकां अछि . सभ भेद मिटि गेल अछि. खाय... पिबय सं लs क दिशा मैदान दिस जाय सभक परेशानी अछि. कि कएल जाउ. लगैत छ आब नहिं बचबs. पानि सच मे सिर के ऊपर सं गुजरि रहल छ.
1 comment:


text:
9.4.2011 क हम जामताड़ा आ दुमका गेल छलहूँ आ अंतर्राष्ट्रीय मैथिली परिषद् क इकाई बनाउने छलहूँ किछु मॉस पूर्व ओ सब विदय्पति पर्व एक स्थानीय संगठन क नाम पर के लेलाह आ सूचन
आखिर हमरासन लोकस कोनो संस्था वा लोक के कियैक डर लगैत छैक- कोनो मंत्री क सामने बेबाक बजबैक मिथिला राज्य आ मैथिली भाषा और की - ने त किनको स अबय जाई लेल पाई मांगे छि ने ठहरय के सुविधा ने कोनो लिफ़ाफ़ तखन यदि हमारा सं लोक के अतिथि नही बनेबाक हो , हमरही कोन मोन अछि?हम एहो नही चाहे छि जे कियो विवाहादि में आमंत्रण दी - हमरा समयक अभाव रहैत अछि आ हमर समय जे समाज के लागत ओही में कटी जाओत वा असुविधा होयत - हम कोनो वी आई पी छि नही - कियैक हमरा लेल ...
लेकिन बजाबी आदर नही दी निरादर सेहो नही करी - व्यक्तिगत गीता क विद्यार्थी हम मान -अपमान स उठाल लेकिन जखन हम संगठन क प्रतिनिधि छि हमर उपेक्षा मतलब हमर सबहक संगठनक - हमर नाम संगठन क संग कार्ड पर छपक चाही सूचना में जेबाक चाही आ जतय हम वरीय छी (अपन नौकरी क पद, पेशा वा सांगठनिक अनुभव वा ज्ञानमे तदनुरूप स्थान भेटक चाही )
अस्तु प्रथम बेर अपन देल समय पर हम नही गेलहुं कारण एही में हमरा अपन उपेक्षा बुझायल- नीक होयत जे आगाँ कहियो ओतय जायके मौक़ा भेटत और हमर अनुमान गलत सिद्ध हो
अंतर्राष्ट्रीय मैथिली परिषद् क विरोधी मैथिल कार्यकर्त्ता आ संगठन के बुझक चाही जे 1967 आ 1983 में बनल मैथिल महासंघ नही चलल मुदा अंतर्राष्ट्रीय मैथिली परिषद् चली रहल अछि - हर मंच पर बात उठैत अछि जे संगठन के गोलबंद हेबाक चाही मुदा जे 27 संगठन मिलीके 1993 में अंतर राष्ट्रिय मैथिली परिषद् बनौलाहूँ - ओहीके चलेनाई ककर जिम्मेवारी
जे मोन में हो प्रयोग कय ली अंत में अंतर राष्ट्रिय मैथिली परिषद् सामने आबी जायत एक विकल्प क रूप में
अस्तु ट्रेन पर चधैत कल छोटाई पट्टीक ( रैयाम चीनी मिल लग) रेलवे स सेवा निवृत्त छोटेलाल ठाकुर भेटलाह जे आई कहलाह मिथिला काजमे लगताह
दोसर सहयाती इन्द्रकांत झा गढ़वामे शिक्षा विभागमे सरबेटा क विवाह में तिलाठ (नेपाल) जेबाक रास्तामे- भोरे हुनक सार गंगाधरजी पुरान मैथिलीसेवी परिचित - जिद्द केला पर जाय पडल ओतहु आ
तेसर सहरसा जिलाक चीफ इंजीयर धनबाद जाइत जिनका स आई बात भेल जे ओ काजमे सहयोग देताह आ हुनक डेरा धनबाद क पता अपन कार्यकर्त्ता के दय देल अछि - हुनक जेठ भाई मधेपुरा कॉलेजमे प्राध्यापक फोन आई कायल मैथिली सम्मलेनमे सहयोग करताह 22-23 दिसंबर क - चीफ इंजीनियर के कहलियैन्ही जे बेटाक विवाह अपना स नीच आर्थिक घरमे करी आ शर्ट नही बनाबी जे अमुक कमउआस विवाह करब -पहिले कहला जाइत छलैक लडकीक विवाह अपना स उंचमे करी मुदा जब्त लड़का बला मानसिक रूपे एही लेल तैयार नही होयत या त गरीब के बेटीक विवाह नही होयत या फेर लोभी व्यवस्थाक नाम पर अव्यवस्था करताह आ दहेज़मुक्ति बलाके शिकार हेताह
एक सह्यात्रीके खैनी नही खाई लेल सुझाब देलियेन्ही (ओ हमरा नाम सुनने छलाह ताहि हेतु हमर बात सुनि झंझटी नही केलाह ओना तर्क राखिये देलाह हमर फलां कका एतेक वर्ष तक खैनी खेत रहलाह- कहलियेन्ही जा कय कैन्सर अस्पतालमे लोकस बुझी जे ओहिमे कतेक लोक खैनी खाइत छलाह
हुनक जेठ सासू ( पत्नी क पहिन बहिन ) आ साढू बरौनी में चढलखिंह- दूनू बहिन बहुत खुश भातिजक विवाहक उमंगमे --(जहिया बेटी क विवाह हेतैन्ही मोन कोना रह्तैन्ही?)दरभंगा स्टेसन पर झोरा भरल डाक आयुर्विज्ञान प्रागतिक खसा हल्लुक भेलहूँ आ लौटक टिकट लेलहूँ ताबत राजीव कर्ण अयलाह - फेर गंगाधरजी ओतय गेलहुं- दिग्घी पोखरी बहुत साल बाद देखल - दोनारी लग टेम्पू भेटल- मेडिकल कॉलेज में कर्पूरी चौक बनी गेल आ कोनो दक्तर्क नाम नही भेलेही स बुझी ली कतेक महत्व छैक दरभंगाक नाक संस्थानक- एक पोखरि जरूर नब देखल् खुनायल -वेस्ट आ ईस्ट होस्टल बीच से नीक लागल - बंगाली टोलामे अपन गुरु डॉ बी अन दास गुप्ता क उजडल घर (जेन डॉ सरकार क उजडल घर मुख्य सड़क पर) - खटखटेलापर पुरान नौकर शिबजीक पुतोहू निकललीह आ शिवजीक बेटा - बोकदा लेल पूछला पर ले गेल हुनक डेरा 27 वर्ष बाद देखि अति प्रसन्न भेलाह- सहमत भेलाह यदि हम रहितहूँ दरभंगा सरके चैम्बरमे हम प्रक्टिस करैत रहितहूँ- हमर छात्र अवस्थामे बोका दाक हमर प्रति उपकार - पहिला सूई दिया 2 टा का दिया देनाइ (ओहि समय ओहीमे भोजन भय जाइत छलैक )- बोकदा कहलक हमर ऍम डी में कम्पीट केला पर जे डॉ साहेब एडमि सन का पैसा देंगे आ डॉ दास गुप्ता 350 टाका देलाह , याद पडल डॉ शंकरानन्द वर्मा क हमरा 18 मॉस तक 175 टाका देनाई , डॉ अन पी मिश्र क 100 टाका मासिक देनाई जे हम ऍम दी कय पय्लाहूँ अ ओही गुरु ऋण के चुकबय मणिपुरी वीरेंद्रके खर्च पूरबय मेडिकल संपादकक नौकरी रांचीमे डॉ के के सिन्हा लग 1985-86 में केलहुं आ फेर कोल इंडिया, बिहार सरकार, विवाह भेनाई-टूटनाई- दिल्लिक चक्कर - मुंबईक कथ लैब जे जे अस्पताल क आ फेर रांचीमे नौकरी आ अकस्मात् मैथिली काजमें एनाई स्नान नहि केने तैयो प्रसाद खेलहूँ आ फेर उदयजी डेरा हूनक समधी आ श्वशुरस भेंट - बेटी-जमायके आशीर्वाद- मिठाई खा फेर लाइट हाउस लग टेम्पू- बहिनक डेरा - जल्दीमे स्नानं संध्या तर्पण भोजन आ स्टेशन - लिय! राजनाथ मिश्र भेटी गेलाह! भोरे बुचरू जीके फोन केने छलियेन्ही जे एही बेर जा सकैत छि हुनक डेरा मुदा नही गेलहु से भेट लाह- ओतय चली रहल छल विद्यापति सेवा संस्थानक पर्व - मुदा अनामंत्रित नही जाई सैह विचारि आ अपन कोनो मीटिंग करब ओकरा ओ सब विरोधी काज बुझताह 4 बजे क ट्रेन कोलकाताक लेलाहूँ आ झाझामे उतरल हूँ वनाचलमे भीड़मे धनबाद तक एक बजे राति तक कष्ट काटि एक वृद्ध व्यक्ति एहिना कात मे बैसल- नीक बात बजैत- कहलियेन्ही शिक्षक छलहूँ? से छलाह केन्द्रीय विद्यालयमे सप्लाई इंस्पेक्टर क नौकरी छोडि - संस्मरण सुननाइ नीक लागल कोना समय हैदराबादमें बीतलैन्ही
भोरमे डेरा आबी गेलहुं- पता चलल जे दुमकामे कार्यक्रम भेलैक् मुदा जाहि नेता सभक प्रत्याशामे हमारा नही बीझो देने सोचने हेताह जिनका लेल से नहि अयालाथि )आब परसू वाराणसी लेल जेब - (ओ सब का ल्हियो पुछने छलाह कखन पहुंचब ? )


text:
सोमवार, 13 दिसंबर 2010
Home Unlabelled सुपौलक कथा गोष्ठी : ४ दिसम्बर २०१०
सुपौलक कथा गोष्ठी : ४ दिसम्बर २०१०
सुपौलक कथा गोष्ठी : ४ दिसम्बर २०१०
व्यापार संघ भवन सुपौलमे दिनांक ४.१२.२०१०केँ सगर राति दीप जरय'क ७२म कथा गोष्ठी श्री अरविन्द कुमार ठाकुरक संयोजकत्वमे बिपल्व फाउण्डेसन आ प्रगतिशील लेखक संघ द्वारा आयोजित कएल गेल। सांझ ६ बजे प्रो. सचिन्द्र महतोजी दीप प्रज्वलन सह उद्घाटन केलनि। मंच संचालन श्री अजीत झा आजादजी केलनि आ गोष्ठीक अध्यक्षता श्री रमानन्द झा रमणजी केलनि। एहि अवसरपर जीवकान्त जीक पोथी 'एकहि पच्छ इजोर' अजीत आजादक माध्यमसँ अरविन्द्र ठाकुर जीक द्वारा भेल।
कुल २१गोट नव-पुरान कथाकार अपन-अपन नूतन कथा वा लघुकथाक पाठ केलनि। जे एहि तरहेँ अछि- रंजीत कुमार खाँ राही- (फाेंक), रजनीश कुमार तिवारी- (गप्पी), अरविन्द कुमार ठाकुर- (युटोपिया), अजीत आजाद- (रोग), पंकज सत्यम्- (तर्दनकृवा घुमैत पिबैत), महाकान्त ठाकुर- (शिक्षाक प्रयोजन), चौधरी जयंत तुलसी- (धीपल फाढ़), आशीष चमन- (निष्कर्ष), राजाराम सिंह राठौर- (राखीक रंग फीका), विजय महापात्रा- (मोन किएक पाड़लेँ), जगदीश प्रसाद मंडल- (दोहरी मारि), दुर्गानन्द मंडल- (लबकी कनियाँ), कपिलेश्वर राउत- (किसानक पुजी), मनोज कुमार मंडल- (बेमेल विआह), रामबिलास साहु- (गामक गाछी), बेचन ठाकुर- (अनैतिक विआह), संजय कुमार मंडल- (सिनेह), अकलेश मंडल- (टिटनेस), मुकेश मंडल- (लोभक फल), लक्ष्मी दास- (बुड़िबकक बुड़िबक) आ उमेश मंडल- (युगक खेल आ आधा भगवान)क पाठ केलनि।
प्रो. सचिन्द्र महतो, शैलेन्द्र शैली, महेन्द्र, किशलय कृष्ण, अरविन्द्र ठाकुर पठित कथापर समीक्षा केलनि। ओना तुलसी जयंत चौधरी, राजाराम सिंह राठौर, जगदीश प्रसाद मंडल, महाकान्त ठाकुर, दुर्गानन्द मंडल, आशीष चमन, विजय महापात्रा इत्यादि सेहो किछु कथापर अपन टिप्पनी केलनि।
श्री अजीत कुमार झा आजाद मंच संचालनक संग-संग पठित कथासभपर आ कएल समीक्षापर अपन किछु विचार माने टिप्पनी करैत रहला तहिना संयोजक श्री अरविन्द ठाकुरजी सेहो विशेष बात रखलनि जेकर कछु विचारणीय अंश निम्नांकित अछि-
भोजनक वादक समए छल। उमेश मंडल, कपिलेश्वर राउत, अकलेश मंडल, दुर्गानन्द मंडल, लक्ष्मी दास, रामविलास साहु, मनोज कुमार मंडल, बेचन ठाकुरक कथा पाठ भऽ गेल छल। प्राय: एकसँ दू पालीमे। समीक्षक लोकनि हिनकर सबहक कथापर बाजि चूकल छलाह। जाहिमे उमेश मंडलक अाधा भगवान कथापर श्री शैलेन्द्र शैल, अरविन्द ठाकुर राजाराम सिंह राठौर आ तुलसी जयंत चौधरी, कर्मवादी कथाक रूपमे समीक्षा केलनि। जेकर पुन: एकबेर दोहरबैत संचालक श्री अजीत आजाद जी बजै छथि- “उमेश मंडलक कथा आधा भगवान भाग्यवादीसँ कर्मवादी दिशि लऽ जाइत अछि। वास्तवमे ई कथा किसानी जिनगीक लेल नीक प्रयास मानल।”
अकलेश मंडलक कथा टिटनेस आ दुर्गानन्द मंडलक कथा लबकी कनियाँ'पर श्री अरविन्द ठाकुर बजै छथि- “लबकी कनियाँ कथा मंडलजी बला सुनलहुँ ठीके शैलेन्द्र शैलजी कहलथिहेँ जे ई कथा विषए-वस्तुक खियालसँ ओहिना लगैत अछि जेना राजश्री प्रोटक्टक सिनेमा चलि रहल हुअए। अकलेश मंडलक कथा टिटनेस'पर हम एतबाए कहब जे ई कोनाे हेल्थ मेग्जिनमे छपैत तँ उत्तम। हमरा लगैए जे आइ मैथिली साहित्यक चौराहापर किछु ओहन आदमीक उपस्थिति भऽ रहल अछि जे देखबा, सुनबा आ विचार करबा योग्य अछि। आइ बेरमा कथा गोष्ठीकेँ लेल जाए। जेकर संयोजक जगदीश प्रसाद मंडल, मंच संचालक अशोक कुमार मेहता आ अध्यक्ष तारानन्द वियोगी रहथि। तँ हम कहलौं जे ई जे पौतीमे बन्द मैथिलीक दुर्दशा छल ओ आब फूटि बहराएलहेँ। एकरा अहाँ कि कहि सकै छिऐ? आइ साहित्यिक मंचपर टाल ठाेकि कऽ ओ सभ चुनौती बुझू दऽ रहला छथि जे कहियो खबास होइत छलाह। एकरा अन्यथा नहि लेल जाए। जे सत्य छै ओ सोझाँ राखलौं अछि। जगदीश प्रसाद मंडल जीक कथा-उपन्यास जखन हमरा सभ पढ़ै छी तँ जेना लगैए जे एकटा नव दुनियाँमे प्रवेश पौलहुँ अछि। एकदमसँ ओहेन दुनियाँ जै दुनियाँक कल्पनो ने बुझू भेल छल। जहिना विषए-वस्तु तहिना शब्द-संयोजन तहिना दृष्टिकोण....। तँ आब अहाँ सभ ई बुझिओ जे जगदीश मंडलजी एकटा एहेन रेखा खिंचि देलनि। जेकरा धियानमे राखि कऽ अहाँ कथा लिखी तँ उत्तम। आइ जै वर्गसँ अहाँ सभ आबि रहल छी ओइ वर्गमे माने किसानी जिनगीक अनेकानेक विषए-वस्तुक चर्च मंडलजी केलनि अछि। ओकरा धियानमे राखि अहाँ सभ आगाँ लिखी।”
अरविन्द ठाकुरजीक वकत्वयक वाद मैक लैत अजीत आजादजी बजै छथि- “अरविन्द बाबू ठिके कहै छथि। हिनका बातकेँ हम समर्थन करैत छिअनि। अहुँ सभ कथा गोष्ठीमे अबै छी पहिने तँ जगदीश मंडल एलथि वादमे अहाँ सभकेँ सेहो अनलाह आ अबै छी। जगदीश मंडल आ उमेश मंडलजीकेँ आब हम सभ दूरेसँ चिन्है छिअनि। लेकिन अहाँ सभ ऐ बातकेँ बुझिओ जे कथा कोना लिखा रहलैहेँ। अबै छी, कथा पढ़ै छी, जाइ छी। बड़ नीक मुदा ई बुझिओ जे जै वर्गक अहाँ सभ लोक छी मतलब किसान वर्ग जे आधार भेलै। कृषि आधार छिऐ कि नहि छिऐ? तँ ओइमे जे बात सभ छै, जटीलता सभ छै ओकरा अहाँ सभ नै लिखबै तँ के लिखताह...? तँ ई कहलौं जे एम्हर-ओम्हर नै लिखि ओ सभ लिखल जाए। जैमे एकटा बड़का रेखा, कहबै केलथिहेँ अरविन्द्र बाबू जे जगदीश मंडल द्वारा खिचि देल गेलहेँ। जँ एकरा नै धियान राखब तँ गोष्ठिमे एनाइ-गेनाइ बुझू नीक नहि। ओना ऐ गोष्ठिसँ बाहरो निकालल जाइ छै।” ई गप्प अध्यक्ष महोदय दिशि तकैत आ मुड़ी डोलबैत अजीत जी अगाँ बजै छथि- “आब एकटा खिस्सा सुनबै छी- यंत्रनाथ मिश्रकेँ गोष्ठीसँ निकालल गेलन्हि, की यौ.....? आश्चर्य लागत जे गेट आउट कहि देल गेलन्हि माने गेटसँ बाहर कऽ देल गेलन्हि।”
वातावरणमे खटमीट्ठी बुझू पसरि गेल। एत्ते बात बजवाक प्रयोजनपर सभकेँ सब तरहक चिन्तन-मनन हुअए लागल। दू-चारि मिनटक लेल शान्त...। एकदम्म शान्ति, सन्नाटा। किछु लोक एक-दोसराक मुँह दिशि तकैत। आ किछु लोक गोष्ठिक गार्जियन श्री रमानन्द झा रमणजी दिशि गोरसपट टकधियान लगेने। मुदा जे किछु....।
आगाँ उमेश मंडल (माने हम) हमर नामक चर्च संचालक महोदय पहिनहि उद्वोधित कऽ चूकल छलाह जे एहि पालीक पठित कथापर हमहुँ किछु टिप्पणी करबै। हम प्राय: छुब्ध रही जे ई कोन समीक्षा भेल। एहि तरहक समीक्षासँ नवाङकुरपर आिखर कि प्रभाव पड़तनि। खएर जे से हम आगू जा मैक हाथमे लैत बजलहुँ- “जहिना पठीत पालीपर समीक्षाक बहाने अन्यान्न विषए-वस्तुपर गप-सप्प राखल तहिना हमहुँ किछु बात राखि रहल छी। सभसँ पहिने हम ओइ कथाकार सभकेँ कहि देबऽ चाहैत छियनि जे पहिल या दोसर कथा लऽ कऽ उपस्थित भेलहुँ आ कथा पाठ केलौं। सबहक कथामे यथार्थ अछि, सुन्नर अछि, कथ्य, शिल्प, भाषा, शैली सभ किछु उत्तम। एक्को पैसा उदास हेबाक प्रयोजन नहि। दोसर गप्प जे अपने सभ एहि बातकेँ बुझल जाए जे जहिना भोजक पाँतिमे बैसल पंचक आगाँ पहिल खेपमे परसल व्यंजनपर कोनो तरहक टिका-तिरस्कारक व्यवहार नहि कएल जाइत हँ दोसर-तेसर बेर माने परसन लेबाकाल ई जरूर धियान राखल जाइत जे की नीक आ की बेजाए....। तेसर बात अपने सभक द्वारा नव लोककेँ कहल गेलन्हिहेँ जे एना नै ओना आकि ओना नै एना लिखू। कृषि विकासक बात लिखू आ से ई के लिखता अहीं सभ ने लिखबै। ठीक बात मुदा इंजिनियर डाॅक्टरक पढ़ाइ करैबलाक भरमार लागल अछि आनो-आन क्षेत्रमे जिनका पढ़ाइ-लिखाइक सुविधा प्रर्याप्त छन्हि नम्बर लगौने छथि। लेकिन कृषि-कार्यक पढ़ाइ हेतू किएक ओ सभ बीमुख भेल छथि। ई गप्प आ समस्याकेँ के लिखताह? ऐपर कथा किएक नै लिखल जाइत अछि। ऐपर अहुँ सभ विचार करू।” अपन बातपर विराम लगा हम मैक संचालक महोदयकेँ हाथमे दैत यथास्थान जा बैस रहलहुँ। गोष्ठिमे बैसल सभ कथाकार आ समीक्षकक मनमे जेना समीक्षाक नव-नव बिम्व नॉचए लगलनि। अध्यक्ष महोदय सेहो फुड़फूडा कऽ बैस रहला। संचालक अध्यक्ष महोदय दिशि देखैत एक बेर पुन: अपन बात स्पष्ट करैत बजलाह- “देखिओ हमर कहब छल जे अहाँ सभ एत्ते दूरसँ एलौं जेबा-एबामे बड़ कठिनाइ होइ छै। हमर कहवाक भाव रहए जे जहिना जगदीश बाबू लिखै छथि ओ जे रेखा खिचलन्हिहेँ ओकरा धियानमे राखि.....। अहाँसँ साहित्यमे कि लाभ भेलै। मतलब कि देलिऐ। से जौं नइ तखन तँ.....।”
ऐ बातपर हम पुन: बाजलहुँ- “अजीत बाबू अपने साहित्यिक लाभक बात एहि नव लोकमे तकै छी। मुदा एकबेर अपना दिशि देखल जाए जे स्वयं थोड़ेखान पहिने बजलाैंहेँ जे सत्तर सालसँ लगातार अहाँ सभ कथा गोष्ठिमे भाग लेलहुँ। आइसँ नै सत्तर सालसँ। मुदा कएकटा कथा संग्रह देलिऐहेँ?”
अजीत आजाद- “अहीं जकाँ हमरा प्रकाशन नै ने भेट गेल जे......। अक्खैन कियो भार लाथि हम परसू तक तीनटा कथा संग्रह थम्हा दैत छियनि। लेकिन ओहोसँ पैघ बात जे कै स्तरक कथा सभ हमर विभिन्न पत्र-पत्रिकामे छपि चूकल अछि आ कहियासँ तेकरो तँ देखबै।”
अगल-बगलसँ पाँच-छह गोटा एक्केबेर- हँ, से तँ ठीके बात। हँ से तँ ठीके बात। बजैत अागाँक कथा पाठ लेल अग्रसरक विचार प्रकट केलाह। माहौलमे परिवर्त्तन भेल। लगभग चारिटा कथापाठ फेर भेल आ तेकर संक्षिप्त समीक्षा सेहो कएल गेल। तात् भिनसर ६बाजि गेल। श्री रामानन्द झा रमण अपन अध्यक्षीय उद्वोधनमे उपरोक्त झजमझ (मतांतर)पर एक्को शब्द नै बजलाह।
अगिला कथा गोष्ठिक आयोजन श्री विजय महापात्रा जीक संयोजकत्वमे हुनके मातृभूमि मैहसीमे कएल जाएत ताहि लेल सुपौलक संयोजक श्री अरविन्द्र ठाकुरजीक द्वारा दीप आ उपस्थिति पुस्तिका भावी संयोजककेँ समर्पित करैत गोष्ठिक समापन कएल गेल।
उमेश मंडल
५ १२ २०१०


text:
पटना : भागलपुर स हवाई सेवा 15 सितंबर स शुरू भ जाएत। एहि सेवा लेल अंतिम बाधा आइ खत्म भ गेल। विमान सेवा उपलब्ध करेनिहार निजी विमान कंपनी स्काइफिशर एयरवेज लिमिटेड आ राज्य सरकार क बीच समझौता पत्र पर हस्ताक्षर कैल गेल। सरकार कंपनी कए विमान सेवा क परिचालन लेल तमाम आवश्यक सुविधा उपलब्ध कराउत। ओतहि स्काइ फिशर राज्य क विभिन्न जिला मुख्यालय कए राजधानी स जोड़बा क संगहि एयर एंबुलेंस आ चार्टर विमान सेवा शुरू करत। फिलहाल कंपनी क योजना वाराणसी- गया-पटना- भागलपुर क बीच वायु सेवा शुरू करबाक अछि। यात्री क रुझान देखला पर अगिला चरण मे राज्य क अन्य शहर आ पड़ोसी राज्य क समीपवर्ती जिला कए सेहो विमान सेवा स जोड़ल जाएत।
सोमदिन कंपनी क दूटा विमान विमान दिल्ली पहुंच जाएत। विमानन संबंधी औपचारिकता पूरा केलाक बाद 15 सितंबर स विमान सेवा शुरू भ जेबाक उम्मीद अछि।
बिहार हैंगर मे राज्य सरकार दिस स सिविल विमानन विभाग क सचिव दीपक कुमार सिंह आ स्काइफिशर क प्रबंध निदेशक ऋषिकेश करार पर हस्ताक्षर केलथि। करार क अनुसार पटना एयरपोर्ट स्थित बिहार हैंगर मे कंपनी अपन विमान पार्क करबाक संगहि एकर मरम्मत आ देखभाल संबंधी काज क सकत। इ सुविधा पहिल बेर कोनो निजी कंपनी कए देल जा रहल अछि। विमानन सचिव दीपक कुमार सिंह क अनुसार इ पहिल मौका अछि जखन कोनो कंपनी पटना कए बेस बनाकए अपन सेवा शुरू करत। कंपनी क प्रबंध निदेशक ऋषिकेश कहला जे आपदा क स्थिति मे सेहो कंपनी राहत काज लेल अपन विमान मुहैया कराउत।
ओ कहला जे कंपनी अपन एकटा विमान कए नियमित सेवा मे लगाउत जखन कि दोसर विमान विशेष सेवा लेल रहत। विशेष सेवा क तहत एहि विमान कए निजी पार्टी, पर्यटन आ निजी यात्रा लेल किराया पर लेल जा सकत। किराया क संबंध मे ओ कहला जे नियमित सेवा और विशेष सेवा लेल किराया क निर्धारण एक दू सप्ताह मे भ जाएत। सूत्रक कहब अछि जे पटना स भागलपुर क किराया दू हजारक आसपास भ सकैत अछि।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, Hawai seva, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
यौ भगवान् जखन हमर बियाह होइत रहय त अहाँ के बकार बंद भ गेल रहय की?
रजनीश भाई के कनियाँ सं झगडा भ गेलैंह । खिसिया क कहल्खिन्ह – हम जा रहल छी सदा के लेल ई घर छोरि क ।
ओ सामान ल पहुंचला रेल स्टेशन – रेलगाड़ी में चर्हिते रहथि की आकाशवाणी भेलैक – ई गाड़ी पटरी पर सं उतरि जेतैक अहि में नहि चढ़ू ।
रेल छोरि पहुंचला बस स्टैंड। बस में चर्हिते रहैथ की आकाशवाणी भेलैक – ई बस नदी में उलटि जेतैक अहि में नहि चढ़ू।
बस छोरि पहुंचला हवाई अड्डा । हवाई जहाज के टिकट लैते रहैथ की आकाशवाणी भेलैक – हवाई जहाज़ क्रैश भ जेतैक अहि में नहि चढ़ू।
रजनीश भाई खौंझा क पुछल्खिन्ह – अहाँ के छी जे समय रहैत ई चेतावनी द रहल छी?
उत्तर भेटलन्हि – हम छी भगवान – अहाँ के समय रहैत चेता रहल छी ।
रजनीश भाई खौंझा क: यौ भगवान् जखन हमर बियाह होइत रहय त अहाँ के बकार बंद भ गेल रहय की?


text:
सरस्वती वन्दना
विद्याक देवी , हमर अछि प्रणाम ।
अहाँ तेजि जैयो नञि मिथिलाक धाम ॥
गंगा आ कोशी , कमला गंडक बहैत अई ।
घर - घर में वेद गीता पोथी रहैत अइ ॥
जतयक बेटी सीता ने ने अयली राम ।
अहाँ तेजि --- विद्याक देवी- --
चिनुआर पर गोसाउनिक पीरी रहैत अई ।
जिनकर अपार महिमा घर - घर गबैत अई ॥
गोवर सँ नीपल , आ अड़िपन ललाम ।
अहाँ तेजि --- विद्याक देवी- -
भोजन आ भेष वाणी ,अमृत जतयक अई ।
सेबा अतिथि स्वागत ,स्वीकृति जतयक अई ॥
जतय आबि भोला बनल छथि गुलाम ।
अहाँ तेजि --- विद्याक देवी- -
बिसरि गेल मिथिला में एकबेर आऊ ।
"रमण " मैथिलीक गीत वीण पर बजाऊ ॥
एकबेर जगमग अपन करू नाम ।
अहाँ तेजि --- विद्याक देवी-
रचना कार -
रेवती रमण झा " रमण "
ग्राम - पोस्ट - जोगियारा पतोर
आनन्दपुर , दरभंगा ,मिथिला
मो 09997313751


text:
महेश मंडल ज़िला कल्याण विभाग म' नाजिर छलाह आओर एहि घोटाला के सामना अएबाक बाद हुनका निलंबित क' देल गेल छलनि। अप्पन गिरफ्तारी के बाद महेश मंडल द्वारा अप्पन संपत्ति केर जे ब्योरा देल गेल छल ओ बहुत चौकाबाई बला छल। हुनकर गाम म' डेढ़ एकड़ के विशाल घर भेटल छल, जाहिक चर्चा अछि कि हर कमरा नहि सिर्फ वातानूकुलित छल, बल्कि बाथरूम म' सेहो एयरकंडीशन लागल छल। महेश मंडल के बेटा शिव मंडल जनता दल यूनाइटेड के भागलपुर इकाईक युवा विंगक अध्यक्ष छल आओर एहि मामला केर प्रकाश म' अएबाक बाद हुनको पार्टी सँ बाहर कएल गेल छल।
शिव मंडल जिला परिषद केर सदस्य छथि आओर अपना संग पूछताछ म' महेश मंडल मानने छलखिन कि जिला परिषद केर अध्यक्षक चुनाव म' ओ करीब 3 करोड़ ख़र्च केलनि, मुदा चुनाव म' हुनकर बीटा शिव मंडल क' पराजय हाथ लागलनि। एहि बीच भागलपुर पुलिस द्वारा कैल्हि रविदिन आरोपी आओर आब भाजपा सँ निलंबित नेता विपिन शर्मा समेत कैको लोगक ठिकाना पर छापामारी काएल गेल। एहि म' बेसी आरोपी सभक सृजन केर काला कमाई सँ शुरू काएल गेल व्यावसायिक प्रतिष्ठान अछि।


text:
गया हवाई अड्डा के नाम लार्ड बुद्धा इंटरनेशनल एयरपोर्ट करय के मांग
मुख्यमंत्री नीतीश कुमार गया के अंतर्राष्ट्रीय हवाई अड्डा के नाम लार्ड बुद्धा इंटरनेशनल एयरपोर्ट करय के मांग करलखिन्ह. ई मांग ओ केंद्रीय नागरिक विमानन मंत्री सं करलखिन्ह.
केन्द्रीय मंत्री के लिखल अपन पत्र मे नीतीश जीक कहनाय छनि जे गया आओर बोधगया एक दोसरा सं सटल अछि. गया हवाई अड्डा सं बोधगया सिर्फ 5 किलोमीटरक दूरी पर अछि.
एहि ठाम भगवान बुद्ध के ज्ञान प्राप्त भेल
छलन्हि. एहि लेल ई स्थान दुनिया भर के लोक के लेल विशेष महत्व राखैत अछि. एहि ठाम दुनिया भर सं लोक आबय छथिन्ह.
बौद्ध धर्म सं जुड़ल लोक के लेल ई स्थान काफी पवित्र अछि. एहिठाम सिर्फ बौद्ध धर्म सं जुड़ल लोक नहि बल्कि सभ धर्म के लोक आबय छथिन्ह.
विदेशी पर्यटक सालों भर आबैत रहय छथिन्ह. जेहि मे बेसि संख्या चीन...भूटान...श्रीलंका...जापान...थाईलैंड आओर सिंगापुर के पर्यटक के रहैत अछि. पर्यटक के हाल ई अछि जे आब गोवा सं बेसि पर्यटक बिहार आबि रहल अछि.
गया अंतर्राष्ट्रीय हवाई अड्डा सं थाई ऐयरबेज... श्रीलंका एयरलाइंस... मिहिन लंका... डूकेयर एयरवेज केर नियमित उड़ान सेहो अछि. एहि ठाम दिन पर दिन आबय वाला लोक के संख्या बढ़ि रहल अछि.
एहि के लेल बिहार सरकार के मांग अछि जे एक तं एहिठाम बड़का विमान के आबय-जाए के इजाजत देल जाए दोसर एकर नाम भगवान बुद्ध के नाम पर लार्ड बुद्धा इंटरनेशनल एयरपोर्ट राखल जाए.
आब देखल जाए केंद्र सरकार के एहि पर कि विचार आबैत अछि. ओना एहि नाम पर केंद्र सरकार के सेहो कोनो आपत्ति नहि होबाक चाही. अहां सभ के कि लगैत अछि?
हमर ईमेल:-info@hellomithilaa.com
Subscribe to: Post Comments (Atom)


text: बैशाख–४ गते,संयुक्त लोकतान्त्रीक मधेसी मोर्चा रबिदिन जनकपुरक निर्वाचन कार्यालय घेराउ कएनेअछि । मोर्चा सम्बिधान सन्सोधन नै कऽ बैशाख ३१ गते निर्वाचनक मिति तय कएलाक कारण मधेसीप्रतिके हेपहा प्रवृति बढल कहि चुनाव होब नै देबके उदेश्यसँ निर्वाचनक कार्यालय घेराउ करके साथे रबिदिन बैसारसँ थप आन्दोलनक कार्यक्रम घोषणा कएलकअछि ।मोर्चाके रबिदिन बैसल बैसारसँ बैशाख ५ गते मङ्गलदिन साँझ साढे ५ बजे जनकपुरक विद्यापति चौकसँ मशाल जुलुश प्रदर्शन करके,७ गते बृहस्पतिदिन दुपहर १ बजे रामानन्द चौकसँ लाठी तथा सिटि जुलुस प्रदर्शन करके तहिना बैशाख ९ गते शनिदिन जनकपुरक तिरहुतिया गाछीमे विशाल विरोध सभा करके जनौलकअछि ।मेर्चा ओय कार्यक्रममे मोर्चासँ आवद्घ दलक नेता तथा कार्यकर्ता,उद्योगी, व्यवसायी, बुद्घिजीवी, किशान, मजदूर, यूवाविद्यार्थी, पत्रकार, विभिन्न संघ संस्था कर्मचारी, महिला लगायत सम्पूर्ण नगरवासी तथा जिल्लावासीसँ मोर्चाक संयोजक प्रमोद कुमार यादब अपिल कएलकअछि । तहिना, संयुक्त लोकतान्त्रिक मधेसी मोर्चा आ संघीय गठबन्धनसभ निर्वाचनके विरोधमे आन्दोलनक कार्यक्रम सार्वजनिक कएलकअछि ।मधेसी मार्चा आ गठबन्धनसभ रबिदिन काठमाडौंमे पत्रकार सम्मेलन करति वैशाख २७ गतेसँ आमहड्ताल आ अनिश्चितकालीन नेपाल बन्द सहितके आन्दोलनक कार्यक्रम सार्वजनिक कएलकअछि । विभिन्न जिल्लाके सदरमुकामसभमे याह् वैशाख ५ गतेसँ मसाल जुलुस, लाठी जुलुस, सभा, मतदान केन्द्र लक्षित लाठी जुलुस, प्रदर्शन कर्वाक भेलअछि । २७ गतेसँ देशव्यापी अनिश्चितकालिन हड्ताल कर्वाक गठबन्धनके प्रवक्ता ओम गुरुङ रबिदिन जारी कएने विज्ञप्तिमे उल्लेख काएलगेलअछि ।सरकार वैशाख ३१ गतेके लेल स्थानीय तह निर्वाचन मिति तय कएनेअछि ।जनताके अधिकार प्राप्ति आ लोकतान्त्रिक मूल्य मान्यताके रक्षााक लेल आन्दोलन करपरल ओ दलसभ प्रस्ट कएलकअछि । सरकार गठनके बेरमे भेल तीनबुँदे सहमति अनुसार अपन माग सम्बोधन कऽर संविधान संशोधन नै कएने कहैत मोर्चा आ गठबन्धन चरणबद्ध आन्दोलनमे उत्रलअछि । सरकार सीमांकन बाहेकके मुद्दा अखने निर्णय लगाक बाँकी बादमे सम्बोधन करके बतौलाकबादो मधेसी मोर्चासहितके गठबन्धनसभ अस्वीकार कएनेअछि । सरकार मोर्चाके माग सम्बोधन करके कहैत पुरान संशोधन विधेयक फिर्ता लऽक संसदमे गत चैत २९ गते मंगलदिन संविधान संशोधनके नयाँ प्रस्ताव दर्ता कएनेअछि ।


text:
बताओल जे रहल अछि कि पुलिस द्वारा मोबाइल सँ बातचीत, फेसबुक पर काएल गेल टिप्पणी केर आधार पर युवक लालू क' हिरासत म' लेल गेलनि।पीड़ित लालू के भाई केर आरोप अछि कि अपहरण केँ आरोप म' लालू क' बेहरहमी सँ पीटल गेल अछि जाहिक प्रमाण हुनकर शरीर पर बनल जख्म केँ गंभीर निशान अछि। सदर अस्पताल म' इलाजक लेल भर्ती कराओल गेल लालू केर स्थिति बहुत नाजुक देखैत चिकित्सक टीम द्वारा हुनकर नीक इलाजक लेल हुनका डीएमसीएच दरभंगा रेफर क' देलनि।
ओनाकि लालू के परिजन सभ हुनका स्थानीय तिरंगा चौक स्थित निजी नरसिंग होम म' भर्ती करौलनि जता लालू केर स्थिति एखनो गंभीर बनल अछि। स्थानीय लोग सभक कहब अछि कि लालू केर अपराध साबित होएबा सँ पहिने एहेन बर्बरता मानवाधिकार केर उल्लंघन अछि आओर ऐहिक जांच होएबाक चाही।
एहि मामला पर मुख्यालय डीएसपी गणपति ठाकुर कहलनि कि धारा 365 केर तहत सदर थाना म' कांड संख्या 885/17 दर्ज काएल गेल अछि आओर एहि मामला म' पूछताछ के लेल लालू क' आनल गेल छल, मुदा युवती केर बरामदगी एखन धरी नहि भेल अछि। आगा ओ सफाई दैत कहलनि कि पूछताछ के क्रम म' लालू केर हालत बिगैड़ गेल आओर चिकित्सक सँ देखेबा पर हुनका लो ब्लड प्रेशर बताओल गेल।


text:
सहरसा। 23 दिसम्बर। भारतीय ज्ञानपीठ केँ निदेशक लीलाधर मंडलोई द्वारा प्राप्त जानकारी केर मुताविक भारतीय ज्ञानपीठ केँ नवलेखन पुरस्कार योजना केर अंतर्गत बरख 2017 लेल देल जाय बला पुरस्कारक लेल वरिष्ठ लेखक, पत्रकार विष्णु नागर केर अध्यक्षता मे गठित निर्णायक समिति द्वारा सर्वसम्मति सँ आलोक रंजन केँ दक्षिण भारत पर केंद्रित यात्रा - वृतांत केर पांडुलिपि क' देबाक निर्णय कायल गेल अछि।
अपने क' बता दी ज्ञानपीठ नवलेखन पुरस्कार सँ पुरस्कृत लेखक क' 50 हज़ार टाका नगद पुरस्कार, प्रशस्ति-पत्र आओर वाग्देवी केर प्रतिमा प्रदान कायल जायत अछि। पुरस्कृत पांडुलिपि क' भारतीय ज्ञानपीठ द्वारा प्रकाशित सेहो कायल जायत।
स्थानीय कृष्णा नगर वार्ड नंबर 23 निवासी बनगाँव संस्कृत कॉलेज केँ व्याख्याता प्राप्त प्रभाष चंद्र झा केँ पुत्र आलोक रंजन मूल रूप सँ सोनवर्षाराज प्रखण्डक बड़गांव निवासी छथि।


text:
पटना मे सोम दिन छठि पूजा के संझका अर्घ्य के बाद घर लौटेत
काल मचल भगदड़ि मे 16 सं बेसि लोग मारल गेलाह. कई लोक घायल सेहो छथिन्ह.
घायल लोक सभ के इलाज पीएमसीएच मे चलि रहल छनि.
छठि पूजा के देखैत गंगाकात मे लोक के सुविधा के लेल
अदालतगंज घाट के पास चचरीपुल
बनाऔल गेल छल. मुदा एहि चचरी पुल के टूटि जाए के कारण
लोक मे भगदड़ि मचि गेल. लोक एक दोसरा पर खसलाह. दमगर लोक तं घायल भेलाह मुदा महिला
आओर बच्चा, नेना-भुटका सभ काल के गाल मे समा गेलाह.
बांसक चचरी सं पुल के टूटला के बाद लोक सभ नीचा खसि पड़लाह.
भगदड़ के संग लोकक चीख पुकार मचि गेल. लोक सभ के रोनाए-कननाए शुरू भ गेल. परिवार
के संग पहुंचल लोक सभ अपन-अपन लोक के खोजय लेल एम्हर-ओम्हर भागल लगलाह.
पुल सं लोक नीचा बालू पर गिरला के कारण लोक सभ दोसरा के बचाबय
के कोशिश करबो करय छलखिन्ह त हुनकर पैर बालू मे नहि चलि पाबय छलन्हि. फंसी जाए
छलन्हि.
लोक के कहनाए छनि जे मरल वाला लोक के संख्या बढ़ि सकैत अछि.
ओना
मुख्यमंत्री नीतीश कुमार आओर दोसर पार्टी के प्रमुख नेता सभ सेहो गंगा नदी मे होए
वाला छठि के देखय आ सूर्य देवता के संझका अर्घ्य देबय गेल छलाह ताही लेल प्रशासन
के लोक मुस्तैद छलाह.
हादसा
होएतहि लोक से बचाव ओर राहतक काज शुरू करि देल गेल. घायल सभ के तुरंत अस्पताल
पहुचाएल गेल.
ओना एहि दुर्घटना पर
राजनीति सेहो शुरू भ गेल अछि लालू यादव नीतीश जीक इस्तीफा मांगलखिन्ह. हुनकर
पार्टी सरकार पर बदइंतजामी के आरोप लगाबैत सरकार सं गद्दी छोड़य के मांग करय लागल.
ओना बिहारक महापर्व
छठि के दिन होए के कारण अस्पताल मे छुट्टी जका माहौल छल. जतेक मरीज पहुंचल ओहि
हिसाब सं डॉक्टर नहि बुझाए छल.
अस्पताल मे किछ लोक हंगामा
सेहो करलखिन्ह. चारु कात अफरातफरी जकां माहौल बनि गेल. एहि सं लोके के परेशानी होए
छनि.
मुख्यमंत्री जीक तरफ सं हादसा के जांच केर आदेश द
देल गेल अछि. मृतक के परिजन के मुआवजा के घोषणा सेहो करि देल गेल अछि..
छठि पर्वक खुशी के
माहौल दुख मे बदलि गेल. ईश्वर लोक के एकरा सहय के शक्ति देथुन्ह.


text:
शुक्रवार, 27 सितंबर 2013
जनता लेल
150. जनता लेल
"बाप रे बाप, आब ऐ गाममे रहनाइ कठिन छै ।यौ मुखिया जी आब किछु करियौ ।डेगे डेगे दारूक दोकान नाकमे दम कऽ देलक अछि ।" गौआँक बाद सूनि मुखिया जीक माँथपर चिन्ता चेन्ह झलकि उठल ।"अहाँ सब ठीके कहै छी ।जनी-जातिकेँ बाहर निकलनाइ मोसकिल भऽ गेल अछि ।अहाँ सब निश्चिन्त रहू ।परसू एकर मंत्रीसँ बात करबै ।" मुखियाक बात सूनि सब घर चलि गेल ।
कते पैरवी लगेलाक बाद मंत्रीसँ भेंट करबाक अवसर भेटलनि ।मंत्री जीक आगूमे दारूक बोतल पसरल छल आ हुनक सेक्रेटरी कामुक अंदाजमे दारू परसि रहल छल ।मुखिया जी मंत्रीक अभिवादन करैत कहलनि "मंत्री जी गाममे दारूक दोकान बढ़ि गेल अछि ।एहिसँ जनताकेँ दिक्कत होइ छै तेँ सबटा दोकान बन्द करबा दियौ ।भरि प्रखण्डमे मात्र एकटा दोकान खोलबाक आदेश दऽ जनतापर रहम करियौ ।"एते कहैत-कहैत दुनू हाथ जोड़ि ठाढ़ भऽ गेलनि मुखिया जी ।गीलासक दारू पीलाक बाद एक बक्कुटा काजू मुँहमे ठुसलक मंत्री आ बाजल " ई क्या बोल रहा है वे !साला बुढ़ा होते हीं सठिया गया है ।ई क्या तब से जनता-जनता लगा रखा है ।आबे तेरे को पता नहीं है, ये सब जनता के लिए हीं खोलबाये हैं ।" मुखिया जीक समझमे किछु नै एलनि ।मंत्री बजनाइ चालू राखलक "अबे जितना ज्यादा दारू बिकेगा उतना ज्यादा टैक्स आयेगा ।जितना ज्यादा टैक्स होगा उतना ज्यादा खर्चा तेरे जनता के सुविधा के लिए कर सकते हैं ।समझा ना ?अब फुट यहाँ से ।अभी तो और दुकान खुलेगा जनता के लिए ।"
मंत्रीक समीकरण सूनि मुखिया जी अवाक् रहि गेलाह ।सोचि रहल छलाह जे जनता लेल जे हानिकारक छै कोना लाभदायक भऽ जेतै जनता लेल ....?
*अपनेक आशिर्वादसँ आइ 150म विहनि(लघु) कथा लिखलौं ।हमरा संग अहाँकेँ ई यात्रा केहन लागल से जरूर बताएब ।
अमित मिश्र
"बाप रे बाप, आब ऐ गाममे रहनाइ कठिन छै ।यौ मुखिया जी आब किछु करियौ ।डेगे डेगे दारूक दोकान नाकमे दम कऽ देलक अछि ।" गौआँक बाद सूनि मुखिया जीक माँथपर चिन्ता चेन्ह झलकि उठल ।"अहाँ सब ठीके कहै छी ।जनी-जातिकेँ बाहर निकलनाइ मोसकिल भऽ गेल अछि ।अहाँ सब निश्चिन्त रहू ।परसू एकर मंत्रीसँ बात करबै ।" मुखियाक बात सूनि सब घर चलि गेल ।
कते पैरवी लगेलाक बाद मंत्रीसँ भेंट करबाक अवसर भेटलनि ।मंत्री जीक आगूमे दारूक बोतल पसरल छल आ हुनक सेक्रेटरी कामुक अंदाजमे दारू परसि रहल छल ।मुखिया जी मंत्रीक अभिवादन करैत कहलनि "मंत्री जी गाममे दारूक दोकान बढ़ि गेल अछि ।एहिसँ जनताकेँ दिक्कत होइ छै तेँ सबटा दोकान बन्द करबा दियौ ।भरि प्रखण्डमे मात्र एकटा दोकान खोलबाक आदेश दऽ जनतापर रहम करियौ ।"एते कहैत-कहैत दुनू हाथ जोड़ि ठाढ़ भऽ गेलनि मुखिया जी ।गीलासक दारू पीलाक बाद एक बक्कुटा काजू मुँहमे ठुसलक मंत्री आ बाजल " ई क्या बोल रहा है वे !साला बुढ़ा होते हीं सठिया गया है ।ई क्या तब से जनता-जनता लगा रखा है ।आबे तेरे को पता नहीं है, ये सब जनता के लिए हीं खोलबाये हैं ।" मुखिया जीक समझमे किछु नै एलनि ।मंत्री बजनाइ चालू राखलक "अबे जितना ज्यादा दारू बिकेगा उतना ज्यादा टैक्स आयेगा ।जितना ज्यादा टैक्स होगा उतना ज्यादा खर्चा तेरे जनता के सुविधा के लिए कर सकते हैं ।समझा ना ?अब फुट यहाँ से ।अभी तो और दुकान खुलेगा जनता के लिए ।"
मंत्रीक समीकरण सूनि मुखिया जी अवाक् रहि गेलाह ।सोचि रहल छलाह जे जनता लेल जे हानिकारक छै कोना लाभदायक भऽ जेतै जनता लेल ....?
*अपनेक आशिर्वादसँ आइ 150म विहनि(लघु) कथा लिखलौं ।हमरा संग अहाँकेँ ई यात्रा केहन लागल से जरूर बताएब ।
अमित मिश्र
सदस्यता लें टिप्पणियाँ भेजें (Atom)


text:
सहरसा। 03 जनवरी। नववर्ष केर मौका पर शहर के मत्स्यगंधा परिसर स्थित रक्तकाली चौंसठ मेला मे शराब पीब हंगामा क' रहल शराबी के गिरफ्तार करि सदर थाना के हवाले क' देल गेलन्हि। जानकारी केर मुताबिक़ सहरसा बस्ती निवासी मो. इरशाद व बटराहा निवासी अविनाश कुमार मेला मे शराब पीब हंगामा करैत छलाह।
जाहिक जानकारी भेटते सदर एसडीओ मो. जहांगीर आलम मौका पर पहुँच हंगामा केर आरोपी के ब्रेथ इनलायजर से जांच केलन्हि। जांच के दौरान मो. इरशाद 158.4% नशा केर पुष्टि भेल आर सदर थाना पुलिस हुनका शराबबंदी कानून केर उल्लंघन करबाक आरोप मे कार्रवाई करैत जेल भेज देलन्हि।


text:
पटना। मुख्यमंत्री नीतीश कुमार मंगलदिन बेली रोड मे प्रस्तावित बिहारक सबस पैघ फ्लाईओवर क कार्यारंभ केलथि। बेली रोड पर इ दोसर फ्लाईओवर होएत। बिहार राज्य पुल निर्माण निगम क देखरेख मे बनि रहल इ फ्लाईओवर बेली रोड मे गोल्फ क्लब स आरंभ भ कए जगदेव पथ क आगू बनल फ्लाईओवर स कनि पहिने उतरत। एकर खासियत इ अछि जे एकरा एलिवेटेड सिस्टम क तहत बनाउल जाएत। फ्लाईओवर क नीचा सेहो वाहन क परिचालन होइत रहत।
फ्लाईओवर क कार्यारंभ क अवसर पर नीतीश कुमार आरजेडी चीफ लालू प्रसाद क नाम लेने बिना कहला जे किछु लोक हुनकर सरकार कए अस्थिर करबाक कोशिश क रहल अछि मुदा ओ अपन मकसद मे कामयाब नहि भ पाबि रहल छथि। नीतीशक इशारा हुनका पर लगातार भ रहल हमला पर छल। नीतीश कहला जे किछु लोक ‘बेसब्री वायरस’ स ग्रस्त छथि। मधुबनी क प्रशांत झा क हत्या क अफवाह पर फेर विरोध प्रदर्शन पर नीतीश कहला जे इ पूरा प्रकरण क अंत विपक्ष लेल ऐंटि-क्लाइमैक्स क रूप मे भेल। नीतीश कुमार कहला जे किछु लोक पुलिस कए जांच लेल समय देबाक बदला मे अपने जांचकर्ता बनबाक कोशिश मे लागि जाइत छथि जे समाज लेल सही नहि अछि।
फ्लाईओवर क डिजायन क संबंध मे भेटल जानकारी क अनुसार 2.7 किमी लंबा इ फ्लाईओवर चारि लेन क अछि जाहि पर ओहने वाहन जा सकत जेकरा बेली रोड स्थित गोल्फ क्लब स वाया जगदेव पथ होइत सीधा सगुना मोड़ तक जेबाक रहत। बीच मे एकर कोनो लेग नहि अछि। ऊपर मे इ 22 मीटर चौड़ा होएत। सिंगल पिलर पर तैयार भ रहल एहि फ्लाईओवर क कोनो लेग बीच मे कतहु नहि खसत। बेली रोड मे इ फोरेंसिंक साइंस लेबोरेट्री (एफएसएल) क समीप स शुरू भ कए सीधा जगदेव पथ क आगू खसत। जगदेव पथ क समीप जंक्शन बनेबाक योजना अछि। फ्लाईओवर क नीचा केवल दो मीटर बीच क हिस्सा क इस्तेमाल एहि फ्लाईओवर लेल कैल जाएत। शेष में पूर्व क भांति परिचालन जारी रहत।
दोसर दिस आइ स शुरू भेल काज कए देखैत पुल निर्माण निगम निर्माण अवधि मे जाम स बचबा लेल दानापुर दिस स आबि रहल वाहन कए जगदेव पथ क भीतरी हिस्सा दिस मोड़बाक व्यवस्था क देलक अछि। ओतहि दानापुर दिस जा रहल वाहन कए शेखपुरा मोड़ स मोडि देलक अछि। निर्माण क पहिल चरण मे बिजली क खंभा हटाउल जा रहल अछि।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna


text:
मैथिल विजय लेल कैल गेल जानकी नवमी दिन मिथिलाक बेटीक बहिष्कार
फेसबुक पर मैथिलानी पर गौरव आ पराते विद्यापति भवन मे बेइज्जती
समदिया
पटना । मैथिली महिला संघ क बैनर तर मंगलदिन भेल जानकी अवतरण दिवस समारोह मे पद्मश्री उषा किरण खान कए अपमानित कैल गेल। विद्यापति भवन मे भेल एहि सार्वजनिक कार्यक्रम मे चेतना समितिक पूर्व अध्यक्ष आ जदयू नेता विजय कुमार मिश्रक नेतृत्व मे मिथिलाक बेटीक जानकी नवमी दिन बहिष्कार कयल गेल। जानकारी अनुसार मिनाक्षी झा बनर्जी, जे एहि मंच संचालन कए रहल छलीह जहिना जय-जय भैरवी गानक उपरांत उषा किरण खान कें मंच पर बजाओल सभागार मे उपस्थित किछु खास लोक हॉल स बहार भए गेलाह। जाहि मे चेतना समितिक पूर्व अध्यक्ष आ विधान पार्षद विजय कुमार मिश्र, चेतना समितिक सचिव उमेश मिश्र, कथाकार अशोक, कवि आ रंग निर्देशक कुणाल, भंगिमाक अध्यक्ष कुमार गगन, मैथिली साहित्य संस्थानक भैरव लाल दास आ शिव कुमार मिश्र, अरिपनक कोषाध्यक्ष ललित कुमार झा, रवींद्र बिहारी राजू, कमलेंद्र झा, कवि गणेश झा, जयदेव मिश्र, भंगिमा सचिव आशुतोष मिश्र, रघुनाथ मुखिया आदि प्रमुख छलाह।
उल्लेखनीय अछि जे एहि ठाम बहुत दिन पहिने अजीत आजाद एहिना एकटा विरोध प्रदर्शन केने छलाह मुदा ताहि समय मे हुनका लग ओकर ठोस कारण छल। उषा किरण खानक बहिष्कारक पर एक मत नहि बनल। युवा पत्रकार रौशन कुमार मैथिल एकर विरोध केलथि अछि। ओ लिखलथि अछि जे विरोध आ बहिष्कार किया। उषा किरण खान संवादी कार्यक्रम मे शामिल नहि भेलीह। दोसर दिस विजय मिश्र सहित तमाम मैथिली जन प्रतिनिध अपने निपत्ता रहला। एकटा बात आर जे अजीत अंजुम, गीताश्री, गिरिन्द्र नाथ झाकें चेतना समिति मैथिल नहि मानैत अछि। की हिनका सबहक सेहो विरोध हेतैक कहियौ।
ओ आगू लिखलथि जे जखन अजीत आजाद संघर्ष क रहल छलाह तखन चेतना समितिक एकहुटा नेता अंदर नहि छलाह। ओहि आंदोलन में सब अपन अपन हिस्सेदारी निभा रहल छलाह। बाबा बले फौदारी किएक। ई केहन लोकतंत्र जे बिना बात सुनने आ बुझने ककरो कटघरा मे ठाढ कयल गेल आ सजा सेहो सुना देल गेल। हमरा जनैत ई मैच्योर लोकतंत्र नहि भेल। संवाद कोनो स्थिति मे हेबाक चाही। जानकी नवमी पर आई पुन: एकटा सीताक भेल अपमान।
उषाकिरण खान क बहिष्कार करनिहार मैथिली साहित्य संस्थानक भैरव लाल दास बहिष्कार करबा स करीब 22 घंटा पूर्व अपन फेसबुक वाल पर लिखैत छथि जे ‘संवादी विवाद मे एहने ‘हिट विकेट बुझा रहल अछि। आयोजक छल अखबार, सेशन फिक्स केलक अखबार, अतिथि केँ निमंत्रण (वा नहि निमंत्रण) देलक अखबार। मुदा हमरा लोकनि की सब केलौं। पहिने बहिष्कारक निर्णय। जे नहि मानलक से हमर दुश्मन। आ सोचबाक लेल समय नहि। अखबार प्रबंधन सँ के गप्प क रहल छी, केकर गप्प सुनि रहल अछि, केओ नहि। आ डिक्टेशन पर डिक्टेशन। बहिष्कार करू, करू, जल्दी करू, नहि करब त दुश्मन। हम बाडि़ देब। आहां भाषाक दुश्मन, संस्कृतिक दुश्मन, आहांक लेल पाई महत्वपूर्ण, भाषा नहि। गारि-सराप, घोंघौज, डोमघौंज। नीक नहि लागल। एकदम नहि। पोती सिखाबए बूढ़दादी के। साहित्य मे तालिबानी फरमान। गारि पढ़बा लेल समय चाही। जँ आंहॉंक आग्रह नहि मानय, तखन ने गारि। दबावक राजनीति। जिनका सँ भाषा गर्व करैत अछि, हुनका लेल अपशब्द। भामती आ सीताकेँ विवादमे आनब। ई कोन संस्कृति भेल। विरोध त अखबारक हेबाक चाही। दॉंत त हुनकर उखाड़क चाही जिनका दॉंत मे दर्द छन्हि। ओ अपन लोक छथि, खॉंटी। जखन अपन टी.आर.पी. बढ़ेबाक होए त सम्मान, आदर, फोटो सेशन आ छोट-छीन बात पर मचान सँ लात मारि नीचा ओंघरा देब। साहित्यक आदर जतेक जरूरी ओतहि जरूरी अपन पुरुखाक आदर। देवता आ पितर, दूनू आदरणीय, पूजनीय। इएह हमर संस्कृति। एतेक अविश्वास किएक। जे अपना भाषाक समृद्धिक लेल अपन जिनगी लगाओल, ओ एहन छोट-छीन बात पर किएक खराब निर्णय लेत। कहीं एहि विवादक जडि़ मुम्बईक फिल्मी जगतक मंच पर बैसल फोटो त नहि। कहीं दिल्लीक ‘मुक्तांगण त नहि। तहिया त दू टा मैथिलानी पर गौरव भ रहल छल आ पराते बेइज्जती। साहित्य आ संस्कृति मे रचबाक-बसबाक लेल धैर्य चाही। कोनो साहित्यकार गलती क सकैत अछि, कोनो मत सँ विमति हेबाक संभावना भ सकैत अछि, मुदा ई ‘डेमोक्रेटिक संरचना मे होए त सोना मे सुगंध। साहित्य आ संस्कृतिक रक्षाक लेल एकजुटता सेहो आवश्यक, मुदा एहि पर विमर्श होए त कोन क्षति। ई ‘डिक्टेशन आ ‘तालिबानी संस्कृति सँ जतेक दूर रही, ततेक नीक। केओ पैघ संगठनकत्र्ता बनि सकैत छथि, केओ पैघ क्रांतिकारी आ पैघ नेता सेहो। मुदा सबहक अपन विशेषता छैक। तुलसी पात जेहने छोट तेहने पैघ, दुनू पवित्र।


text:
पटना । विदेश मे रहनिहार भारतीय द्वारा पठाउल गेल राशि कए भारतीय अर्थव्यवस्था लेल महत्वपूर्ण कहैत भारतीय डाक विभाग क एकटा वरिष्ठ अधिकारी कहला अछि जे एहि मामला मे बीतल वित्त वर्ष क दौरान बिहार देश मे पांचम स्थान पर रहल आ एहि ठाम क डाकघर मे 200 करोड़ टका आयल।
बिहार क डाक सेवा (बिजनेस डेवलपमेंट) क निदेशक अनिल कुमार कहला अछि जे वित्त वर्ष 2012-13 मे खाड़ी देश सहित अन्य देश मे काज करनिहार भारतीय वेस्टर्न यूनियन मनी ट्रांसफर क माध्यम स 200 करोड़ टका राज्य क डाकघर कए पठेलथि अछि। तमिलनाडु, उत्तर प्रदेश आ केरल आदि राज्य क बाद बिहार पांचम स्थान पर रहल। राज्य मे भोजपुर, सीवान, मुजफ्फरपुर, गोपालगंज आ पटना क डाकघर मे सबस बेसी राशि पठाउल गेल अछि। बिहार क एहि जिला सब मे खाड़ी देश आ विदेश स पैघ राशि एबा स एहि जिला सब कए मनीआर्डर जिला क रूप मे पहचान बनि गेल अछि। कुमार कहला जे बिहार मे पिछला वर्ष एक लाख स बेसी लोक वेस्टर्न यूनियन मनी ट्रांसफर क माध्यम स टका पठेलथि। बीतल 12 वर्ष स इ इलेक्ट्रानिक मनीआर्डर क रूप मे लोकप्रिय अछि। बिहार मे 9614 डाकघर मे स 225 डाकघर मे इ सुविधा अछि।
ओ कहला जे आब राशि पठेबाक लेल एकरा आओर सुविधाजनक बना देल गेल अछि। डाक विभाग मोबाइल मनी ट्रांसफर (एमएमटी) ग्रामीण बिहार लेल शुरू केलक अछि। एकरा पिछल्ला मास 118टा डाकघर मे शुरू कैल गेल अछि। केवल एमएमटी क माध्यम स देश क भीतर करीब सात करोड टका आयल अछि जखनकि भारत स बाहर 75 लाख टका पठाउल गेल अछि। राज्य क 9614 डाकघर मे स 5000 मे जून 2013 तक एमएमटी की सुविधा शुरू भ गेल अछि।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bihar news, darbhanga, latest bihar news, latest maithili news, latest mithila news, maithili news, maithili newspaper, mithila news, patna, saharsa
विदेश स बिहार मे आयल 200 करोड़, देश मे पांचम स्थान
पटना । विदेश मे रहनिहार भारतीय द्वारा पठाउल गेल राशि कए भारतीय अर्थव्यवस्था लेल महत्वपूर्ण कहैत भारतीय डाक विभाग क एकटा वरिष्ठ अधिकारी कहला अछि जे एहि मामला मे बीतल वित्त वर्ष क दौरान बिहार देश मे पांचम स्थान पर रहल आ एहि ठाम क डाकघर मे 200 करोड़ टका आयल।